title: Byla T-619/18: 2018 m. spalio 15 d. pareikštas ieškinys byloje TUIfly / Komisija

text:
               3.12.2018

               LT

               Europos Sąjungos oficialusis leidinys

               C 436/63

      2018 m. spalio 15 d. pareikštas ieškinys byloje TUIfly / Komisija

      (Byla T-619/18)
      (2018/C 436/88)
      Proceso kalba: vokiečių

         Šalys

         Ieškovė: TUIfly GmbH (Langenhagenas, Vokietija), atstovaujama advokatų L. Giesberts ir M. Gayger

         Atsakovė: Europos Komisija

         Reikalavimai

      Ieškovė Bendrojo Teismo prašo:

                  —

                  panaikinti 2018 m. rugpjūčio 3 d. atsakovės sprendimą C(2018) 5432 final dėl ieškovės kartotinės paraiškos dėl galimybės susipažinti su dokumentais pagal Reglamentą (EB) Nr. 1049/2001 – GESTDEM 2018/2506 ir įpareigoti atsakovę leisti ieškovei susipažinti su bylos dėl valstybės pagalbos SA.24221 (2011/C) (ex 2011/NN), kurią Austrija teikė Klagenfurto oro uostui, „Ryanair“ ir kitoms oro transporto bendrovėms, besinaudojančioms tuo oro uostu (OL L 107, 2018, p. 1), tyrimo medžiaga,

                  —

                  sujungti šią bylą su Bendrajame Teisme numeriu T-447/18 užregistruota byla, kurioje nagrinėjamas ieškovės ieškinys atsakovei, kad būtų bendrai vykdoma rašytinė ir žodinė proceso dalys,

                  —

                  priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai

      Grįsdama ieškinį ieškovė remiasi vieninteliu pagrindu, kuris grindžiamas Europos Sąjungos pagrindinių teisių chartijos 41 straipsnio, taip pat gero administravimo principo ir ieškovės teisės į gynybą pažeidimu, nes Komisija neleido ieškovei susipažinti su tyrimo medžiaga ir dėl to ji negalėjo veiksmingai pasinaudoti savo teise į gynybą.


title: Byla T-672/17: 2018 m. spalio 23 d. Bendrojo Teismo sprendimas byloje Mamas and Papas / EUIPO – Wall Budden (Apsauginės vaikiškų lovelių sienelės) (Bendrijos dizainas — Registracijos pripažinimo negaliojančia procedūra — Įregistruotas Bendrijos dizainas ar modelis, kurį sudaro vaikiškų lovelių apsauginės sienelės — Apeliacinės tarybos savo iniciatyva nagrinėjimas atskleidimo faktus — Funkcinio tęstinumo principas — Nepakankami įrodymai siekiant nustatyti atskleidimą)

text:
               3.12.2018

               LT

               Europos Sąjungos oficialusis leidinys

               C 436/48

      2018 m. spalio 23 d. Bendrojo Teismo sprendimas byloje Mamas and Papas / EUIPO – Wall Budden (Apsauginės vaikiškų lovelių sienelės)

      (Byla T-672/17) (1)

      ((Bendrijos dizainas - Registracijos pripažinimo negaliojančia procedūra - Įregistruotas Bendrijos dizainas ar modelis, kurį sudaro vaikiškų lovelių apsauginės sienelės - Apeliacinės tarybos savo iniciatyva nagrinėjimas atskleidimo faktus - Funkcinio tęstinumo principas - Nepakankami įrodymai siekiant nustatyti atskleidimą))
      (2018/C 436/68)
      Proceso kalba: anglų

         Šalys

         Ieškovė: Mamas and Papas Ltd (Hadersfildas, Jungtinė Karalystė), atstovaujama baristerės J. Reid ir solisitoriaus B. Whitehead

         Atsakovė: Europos Sąjungos intelektinės nuosavybės tarnyba (EUIPO), atstovaujama V. Ruzek, D. Walicka ir A. Folliard-Monguiral

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Jane Wall-Budden (Baiflitas, Jungtinė Karalystė)

         Dalykas

      Ieškinys dėl 2017 m. liepos 25 d. EUIPO trečiosios apeliacinės tarybos sprendimo (byla R 208/2016-3), susijusio su registracijos pripažinimo negaliojančia procedūra tarp Mamas and Papas ir Jane Wall-Budden.

         Rezoliucinė dalis

                  1.

                  Atmesti ieškinį.

                  2.

                  Priteisti iš Mamas and Papas Ltd bylinėjimosi išlaidas.

         (1)  OL C 402, 2017 11 27.


title: Byla T-613/13: 2018 m. spalio 8 d. Bendrojo Teismo nutartis byloje alfavet Tierarzneimittel / EUIPO – Millet Innovation (Epibac)

text:
               3.12.2018

               LT

               Europos Sąjungos oficialusis leidinys

               C 436/64

      2018 m. spalio 8 d. Bendrojo Teismo nutartis byloje alfavet Tierarzneimittel / EUIPO – Millet Innovation (Epibac)

      (Byla T-613/13) (1)

      (2018/C 436/89)
      Proceso kalba: vokiečių
      Septintosios kolegijos pirmininkas nutartimi nurodė išbraukti bylą iš registro.

         (1)  OL C 39, 2014 2 8.


title: Byla C-569/18: 2018 m. rugsėjo 11 d. Consiglio di Stato (Italija) pateiktas prašymas priimti prejudicinį sprendimą byloje Caseificio Cirigliana Srl ir kt. / Ministero delle Politiche agricole, alimentari e forestali ir kt.

text:
               3.12.2018

               LT

               Europos Sąjungos oficialusis leidinys

               C 436/24

      2018 m. rugsėjo 11 d.Consiglio di Stato (Italija) pateiktas prašymas priimti prejudicinį sprendimą byloje Caseificio Cirigliana Srl ir kt. / Ministero delle Politiche agricole, alimentari e forestali ir kt.

      (Byla C-569/18)
      (2018/C 436/34)
      Proceso kalba: italų

         Prašymą priimti prejudicinį sprendimą pateikęs teismas

         Consiglio di Stato

         Šalys pagrindinėje byloje

         Ieškovės pirmojoje instancijoje ir apeliantės: Caseificio Cirigliana Srl, Mail Srl, Sorì Italia Srl

         Atsakovės pirmojoje instancijoje ir kitos apeliacinio proceso šalys: Ministero delle Politiche agricole, alimentari e forestali, Presidenza del Consiglio dei Ministri, Ministero della Salute

         Prejudiciniai klausimai

      Teisingumo Teismo prašoma nustatyti, ar SESV 3, 26, 32, 40 ir 41 straipsniai ir Reglamento 1151/2012/ES, nustatančio taisykles dėl kilmės vietos nuorodų (1), 1, 3, 4, 5 ir 7 straipsniai, kuriais valstybės narės įpareigojamos užtikrinti tiek laisvą produktų konkurenciją Europos Sąjungoje, tiek žemės ūkio ir maisto produktų kokybės sistemas siekiant paremti mažiau palankias ūkininkauti vietoves, turi būti aiškinami taip, kad jais draudžiama, kad pagal nacionalinę teisę (2014 m. birželio 24 d. Įstatyminiu dekretu Nr. 91, pertvarkytu į 2014 m. rugpjūčio 11 d. Įstatymą Nr. 116) būtų nustatytas Kampanijos regione auginamų buivolių pieno sūrio Mozzarella di Bufala Campana su saugoma kilmės vietos nuoroda gamybos suvaržymas, nurodant jį gaminti tik šiam produktui skirtose gamybos vietose, kuriose draudžiama laikyti ir sandėliuoti pieną, gaunamą iš bandų, kurios nėra įtrauktos į SKVN Mozzarella di Bufala Campana kontrolės sistemą.

         (1)  2012 m. lapkričio 21 d. Europos Parlamento ir Tarybos reglamentas (ES) Nr. 1151/2012 dėl žemės ūkio ir maisto produktų kokybės sistemų (OL L 343, 2012, p. 1).


title: Byla T-567/16: 2018 m. spalio 23 d. Bendrojo Teismo sprendimas byloje McCoy / Regionų komitetas (Viešoji tarnyba — Pareigūnai — Socialinė apsauga — Profesinė liga — Profesinė ligos priežastis — Pareigūnų tarnybos nuostatų 78 straipsnio penkta pastraipa — Invalidumo komitetas — Pareiga motyvuoti — Akivaizdi vertinimo klaida — Atsakomybė — Neturtinė žala)

text:
               3.12.2018

               LT

               Europos Sąjungos oficialusis leidinys

               C 436/36

      2018 m. spalio 23 d. Bendrojo Teismo sprendimas byloje McCoy / Regionų komitetas

      (Byla T-567/16) (1)

      ((Viešoji tarnyba - Pareigūnai - Socialinė apsauga - Profesinė liga - Profesinė ligos priežastis - Pareigūnų tarnybos nuostatų 78 straipsnio penkta pastraipa - Invalidumo komitetas - Pareiga motyvuoti - Akivaizdi vertinimo klaida - Atsakomybė - Neturtinė žala))
      (2018/C 436/50)
      Proceso kalba: prancūzų

         Šalys

         Ieškovas: Robert McCoy (Briuselis, Belgija), atstovaujamas advokato L. Levi

         Atsakovas: Regionų komitetas, atstovaujamas J. C. Cañoto Argüelles ir S. Bachotet, padedamų advokato B. Wägenbaur

         Dalykas

      SESV 270 straipsniu grindžiamas prašymas, pirma, panaikinti 2014 m. gruodžio 2 d. Regionų komiteto sprendimą, kuriuo patvirtinta 2014 m. gegužės 7 d. invalidumo komiteto išvada, kurioje šis atmetė ieškovo prašymą pripažinti profesinę jo ligos priežastį, ir, antra, atlyginti ieškovo tariamai patirtą 25 000 EUR dydžio neturtinę žalą.

         Rezoliucinė dalis

                  1.

                  Panaikinti 2014 m. gruodžio 2 d. Regionų komiteto biuro sprendimą atsisakyti pripažinti, kad R. McCoy liga, lėmusi jo invalidumą, yra profesinė, kaip tai suprantama pagal Pareigūnų tarnybos nuostatų 78 straipsnio penktą pastraipą.

                  2.

                  Įpareigoti Regionų komitetą sumokėti R. McCoy 5 000 EUR sumą.

                  3.

                  Priteisti iš Regionų komiteto bylinėjimosi išlaidas.

         (1)  OL C 7, 2016 1 11 (byla iš pradžių užregistruota Europos Sąjungos tarnautojų teisme numeriu F-139/15, o 2016 m. rugsėjo 1 d. perduota Europos Sąjungos Bendrajam Teismui).


title: Byla T-871/16: 2018 m. spalio 3 d. Bendrojo Teismo nutartis byloje Spliethoff’s Bevrachtingskantoor / INEA

text:
               3.12.2018

               LT

               Europos Sąjungos oficialusis leidinys

               C 436/64

      2018 m. spalio 3 d. Bendrojo Teismo nutartis byloje Spliethoff’s Bevrachtingskantoor / INEA

      (Byla T-871/16) (1)

      (2018/C 436/90)
      Proceso kalba: anglų
      Ketvirtosios kolegijos pirmininkas nutartimi nurodė išbraukti bylą iš registro.

         (1)  OL C 104, 2017 4 3.


title: Byla T-822/17: 2018 m. spalio 17 d. Bendrojo Teismo sprendimas byloje Weber-Stephen Products / EUIPO (iGrill) (Europos Sąjungos prekių ženklas — Žodinio Europos Sąjungos prekių ženklo „iGrill“ paraiška — Absoliutus atmetimo pagrindas — Apibūdinamasis pobūdis — Reglamento (EB) Nr. 207/2009 7 straipsnio 1 dalies c punktas (dabar – Reglamento 2017/1001 7 straipsnio 1 dalies c punktas))

text:
               3.12.2018

               LT

               Europos Sąjungos oficialusis leidinys

               C 436/50

      2018 m. spalio 17 d. Bendrojo Teismo sprendimas byloje Weber-Stephen Products / EUIPO (iGrill)

      (Byla T-822/17) (1)

      ((Europos Sąjungos prekių ženklas - Žodinio Europos Sąjungos prekių ženklo „iGrill“ paraiška - Absoliutus atmetimo pagrindas - Apibūdinamasis pobūdis - Reglamento (EB) Nr. 207/2009 7 straipsnio 1 dalies c punktas (dabar – Reglamento 2017/1001 7 straipsnio 1 dalies c punktas)))
      (2018/C 436/70)
      Proceso kalba: anglų

         Šalys

         Ieškovė: Weber-Stephen Products LLC (Palatainas, Ilinojus, Jungtinės Valstijos), atstovaujama advokatų R. Niebel ir A. Jauch

         Atsakovė: Europos Sąjungos intelektinės nuosavybės tarnyba, atstovaujama M. Rajn

         Dalykas

      Ieškinys dėl 2017 m. rugsėjo 27 d. EUIPO antrosios apeliacinės tarybos sprendimo (byla R 579/2017-2), susijusio su prašymu įregistruoti žodinį žymenį „iGrill“ kaip Europos Sąjungos prekių ženklą.

         Rezoliucinė dalis

                  1.

                  Atmesti ieškinį.

                  2.

                  Priteisti iš Weber-Stephen Products LLC bylinėjimosi išlaidas.

         (1)  OL C 63, 2018 2 19.


title: Byla T-96/18: 2018 m. spalio 11 d. Bendrojo Teismo nutartis byloje Cabell / EUIPO – Zorro Productions (ZORRO)

text:
               3.12.2018

               LT

               Europos Sąjungos oficialusis leidinys

               C 436/64

      2018 m. spalio 11 d. Bendrojo Teismo nutartis byloje Cabell / EUIPO – Zorro Productions (ZORRO)

      (Byla T-96/18) (1)

      (2018/C 436/91)
      Proceso kalba: anglų
      Aštuntosios kolegijos pirmininkas nutartimi nurodė išbraukti bylą iš registro.

         (1)  OL C 134, 2018 4 16.


title: Byla T-605/16: 2018 m. spalio 16 d. Bendrojo Teismo sprendimas byloje OY / Komisija (Viešoji tarnyba — Sutartininkai — KTĮS 3b straipsnis — Įsipareigojimai — Priskyrimas prie lygio — Atsižvelgimas į darbo patirtį — KTĮS 79 straipsnio 2 dalies bendrosios įgyvendinimo nuostatos)

text:
               3.12.2018

               LT

               Europos Sąjungos oficialusis leidinys

               C 436/37

      2018 m. spalio 16 d. Bendrojo Teismo sprendimas byloje OY / Komisija

      (Byla T-605/16)
      ((Viešoji tarnyba - Sutartininkai - KTĮS 3b straipsnis - Įsipareigojimai - Priskyrimas prie lygio - Atsižvelgimas į darbo patirtį - KTĮS 79 straipsnio 2 dalies bendrosios įgyvendinimo nuostatos))
      (2018/C 436/51)
      Proceso kalba: anglų

         Šalys

         Ieškovė: OY, atstovaujama advokatų N. Flandin ir S. Rodrigues

         Atsakovė: Europos Komisija, atstovaujama G. Berscheid, C. Berardis-Kayser ir L. Radu Bouyon

         Dalykas

      SESV 270 straipsniu grindžiamas prašymas, kuriuo siekiama, pirma, panaikinti 2015 m. spalio 2 d. Komisijos sprendimą atmesti ieškovės prašymą persvarstyti sprendimą priskirti ją prie IV pareigų grupės 15 lygio 1 pakopos ir, antra, prireikus panaikinti 2016 m. kovo 29 d. tarnybos, įgaliotos sudaryti darbo sutartis, sprendimą atmesti suinteresuotojo asmens skundą.

         Rezoliucinė dalis

                  1.

                  Atmesti ieškinį.

                  2.

                  Priteisti iš OY bylinėjimosi išlaidas.


title: Byla T-413/17 INTP: 2018 m. spalio 2 d. Bendrojo Teismo nutartis byloje Karl Storz / EUIPO (3D) (Procesas — Teismo sprendimo išaiškinimas — Europos Sąjungos prekių ženklas — Registravimo paraiškos atsiėmimas — Pagrindo priimti sprendimą nebuvimas)

text:
               3.12.2018

               LT

               Europos Sąjungos oficialusis leidinys

               C 436/50

      2018 m. spalio 2 d. Bendrojo Teismo nutartis byloje Karl Storz / EUIPO (3D)

      (Byla T-413/17 INTP) (1)

      ((Procesas - Teismo sprendimo išaiškinimas - Europos Sąjungos prekių ženklas - Registravimo paraiškos atsiėmimas - Pagrindo priimti sprendimą nebuvimas))
      (2018/C 436/71)
      Proceso kalba: anglų

         Šalys

         Ieškovė: Karl Storz GmbH & Co. KG (Tutlingenas, Vokietija), atstovaujama advokatų S. Gruber ir N. Siebertz

         Atsakovė: Europos Sąjungos intelektinės nuosavybės tarnyba, atstovaujama J. Ivanausko

         Dalykas

      Prašymas išaiškinti 2018 m. birželio 19 d. Sprendimą Karl Storz / EUIPO (3D) (T-413/17, nepaskelbtas Rink., EU:T:2018:356).

         Rezoliucinė dalis

                  1.

                  Nebėra pagrindo priimti sprendimą dėl prašymo išaiškinti.

                  2.

                  Kiekviena šalis padengia savo bylinėjimosi išlaidas.

         (1)  OL C 277, 2017 8 21.


title: Byla C-572/18: 2018 m. rugsėjo 13 d. thyssenkrupp Electrical Steel GmbH, thyssenkrupp Electrical Steel Ugo pateiktas apeliacinis skundas dėl 2018 m. liepos 2 d. Bendrojo Teismo (šeštoji kolegija) priimtos nutarties byloje T-577/17 thyssenkrupp Electrical Steel GmbH, thyssenkrupp Electrical Steel Ugo / Europos Komisija

text:
               3.12.2018

               LT

               Europos Sąjungos oficialusis leidinys

               C 436/25

      2018 m. rugsėjo 13 d.thyssenkrupp Electrical Steel GmbH, thyssenkrupp Electrical Steel Ugo pateiktas apeliacinis skundas dėl 2018 m. liepos 2 d. Bendrojo Teismo (šeštoji kolegija) priimtos nutarties byloje T-577/17 thyssenkrupp Electrical Steel GmbH, thyssenkrupp Electrical Steel Ugo / Europos Komisija

      (Byla C-572/18)
      (2018/C 436/35)
      Proceso kalba: anglų

         Šalys

         Apeliantės: thyssenkrupp Electrical Steel GmbH, thyssenkrupp Electrical Steel Ugo, atstovaujamos Rechtsanwälte M. Günes ir L. C. Heinisch

         Kita proceso šalis: Europos Komisija

         Apeliančių reikalavimai

      Ieškovės Bendrojo Teismo prašo:

                  —

                  panaikinti 2018 m. liepos 2 d. Bendrojo Teismo nutartį byloje T-577/17 – thyssenkrupp Electrical Steel GmbH ir thyssenkrupp Electrical Steel Ugo / Komisija,

                  —

                  priimti sprendimą pripažinti ieškinį dėl panaikinimo priimtinu,

                  —

                  grąžinti bylą Bendrajam Teismui tolesniam bylos nagrinėjimui iš esmės,

                  —

                  priteisti iš Komisijos bylinėjimosi šiame apeliaciniame procese išlaidas.

         Apeliacinio skundo pagrindai ir pagrindiniai argumentai

      Apeliantės ginčija skundžiamą nutartį remdamosi pagrindais, grindžiamais reikšmingomis teisės klaidomis. Apeliantės nurodo penkis argumentus, susijusius su teisės klaidomis:

                  —

                  Pirma, Bendrasis Teismas padarė klaidą, kai nusprendė, kad Sąjungos muitinės kodekso reglamentu (1) ir susijusiais deleguotaisiais ir įgyvendinimo reglamentais Komisijai nesuteikti įgaliojimai priimti sprendimus, kurie yra privalomi nacionalinėms muitinėms tikrinant ekonomines sąlygas.

                  —

                  Antra, Bendrasis Teismas padarė klaidą, kai nusprendė, kad Komisijos vaidmuo tikrinant ekonomines sąlygas yra tik procedūrinio pobūdžio.

                  —

                  Trečia, Bendrasis Teismas padarė klaidą, kai 2006 m. gegužės 11 d. sprendimą Coberco Dairy Foods (C-11/05) laikė privalomu teisiniu precedentu aiškinant Sąjungos muitinės kodekso įgyvendinimo akto (2) 259 straipsnio 5 dalį.

                  —

                  Ketvirta, Bendrasis Teismas padarė klaidą, kai 2016 m. rugsėjo mėn. administracinį susitarimą dėl Sąjungos muitinės kodekso 211 straipsnio 6 dalies ir Sąjungos muitinės kodekso įgyvendinimo akto 259 straipsnio taikymo pripažino Komisijos išvadų dėl ekonominių sąlygų privalomumo įrodymu.

                  —

                  Penkta, Bendrasis Teismas padarė klaidą, kai nepripažino, kad apeliantės yra tiesiogiai ir konkrečiai susijusios su Komisijos išvada dėl ekonominių sąlygų.

         (1)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013, p. 1).

         (2)  Komisijos įgyvendinimo reglamentas (ES) 2015/2447 2015 m. lapkričio 24 d. kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015, p. 558).


title: Byla T-640/16: 2018 m. spalio 18 d. Bendrojo Teismo sprendimas byloje GEA Group / Komisija (Konkurencija — Karteliai — Šilumos stabilizatoriai — Sprendimas, kuriuo konstatuojamas EB 81 straipsnio pažeidimas — Sprendimas, kuriuo iš dalies keičiamas pradinis sprendimas — Ieškinys dėl panaikinimo — Suinteresuotumas pareikšti ieškinį — Priimtinumas — Baudos — 10 % viršutinė riba — Įmonių grupė — Vienodas požiūris)

text:
               3.12.2018

               LT

               Europos Sąjungos oficialusis leidinys

               C 436/37

      2018 m. spalio 18 d. Bendrojo Teismo sprendimas byloje GEA Group / Komisija

      (Byla T-640/16) (1)

      ((Konkurencija - Karteliai - Šilumos stabilizatoriai - Sprendimas, kuriuo konstatuojamas EB 81 straipsnio pažeidimas - Sprendimas, kuriuo iš dalies keičiamas pradinis sprendimas - Ieškinys dėl panaikinimo - Suinteresuotumas pareikšti ieškinį - Priimtinumas - Baudos - 10 % viršutinė riba - Įmonių grupė - Vienodas požiūris))
      (2018/C 436/52)
      Proceso kalba: anglų

         Šalys

         Ieškovė: GEA Group AG (Diuseldorfas, Vokietija), atstovaujama advokatų I. Du Mont ir C. Wagner

         Atsakovė: Europos Komisija, atstovaujama P. Rossi, A. Biolan ir V. Bottka

         Dalykas

      SESV 263 straipsniu grindžiamas prašymas panaikinti 2016 m. birželio 29 d. Komisijos sprendimą C(2016) 3920 final, kuriuo iš dalies keičiamas 2009 m. lapkričio 11 d. Komisijos sprendimas C(2009) 8682 final dėl procedūros pagal [EB] 81 straipsnį ir EEE susitarimo 53 straipsnį (byla COMP/38589 – Šilumos stabilizatoriai).

         Rezoliucinė dalis

                  1.

                  Panaikinti 2016 m. birželio 29 d. Komisijos sprendimą C(2016) 3920 final, kuriuo iš dalies keičiamas 2009 m. lapkričio 11 d. Komisijos sprendimas C(2009) 8682 final dėl procedūros pagal [EB] 81 straipsnį ir EEE susitarimo 53 straipsnį (byla COMP/38589 – Šilumos stabilizatoriai).

                  2.

                  Priteisti iš Europos Komisijos bylinėjimosi išlaidas.

         (1)  OL C 392, 2016 10 24.


title: Byla T-506/17: 2018 m. spalio 4 d. Bendrojo Teismo nutartis byloje Makhlouf / Taryba (Ieškinys dėl panaikinimo — Bendra užsienio ir saugumo politika — Ribojamosios priemonės Sirijai — Lėšų įšaldymas — Iš dalies akivaizdžiai nepriimtinas ir iš dalies akivaizdžiai jokio teisinio pagrindo neturintis ieškinys)

text:
               3.12.2018

               LT

               Europos Sąjungos oficialusis leidinys

               C 436/51

      2018 m. spalio 4 d. Bendrojo Teismo nutartis byloje Makhlouf / Taryba

      (Byla T-506/17) (1)

      ((Ieškinys dėl panaikinimo - Bendra užsienio ir saugumo politika - Ribojamosios priemonės Sirijai - Lėšų įšaldymas - Iš dalies akivaizdžiai nepriimtinas ir iš dalies akivaizdžiai jokio teisinio pagrindo neturintis ieškinys))
      (2018/C 436/72)
      Proceso kalba: prancūzų

         Šalys

         Ieškovas: Rami Makhlouf (Damaskas, Sirija), atstovaujamas advokato E. Ruchat

         Atsakovė: Europos Sąjungos Taryba, atstovaujama S. Kyriakopoulou ir V. Piessevaux

         Dalykas

      SESV 263 straipsniu grindžiamas prašymas panaikinti 2017 m. gegužės 29 d. Tarybos sprendimą (BUSP) 2017/917, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai (OL L 139, 2017, p. 62), ir paskesnius jam įgyvendinti priimtus aktus, kiek tie aktai susiję su ieškovu.

         Rezoliucinė dalis

                  1.

                  Atmesti ieškinį.

                  2.

                  R. Makhlouf padengia savo ir Europos Sąjungos Tarybos patirtas bylinėjimosi išlaidas.

         (1)  OL C 347, 2017 10 16.


title: Byla T-7/17: 2018 m. spalio 15 d. Bendrojo Teismo sprendimas byloje John Mills / EUIPO – Jerome Alexander Consulting (MINERAL MAGIC) (Europos Sąjungos prekių ženklas — Protesto procedūra — Europos Sąjungos prekių ženklo MINERAL MAGIC paraiška — Ankstesnis nacionalinis žodinis prekių ženklas MAGIC MINERALS BY JEROME ALEXANDER — Santykinis atmetimo pagrindas — Reglamento Nr. 207/2009 8 straipsnio 3 dalis (dabar – Reglamento (ES) 2017/1001 8 straipsnio 3 dalis))

text:
               3.12.2018

               LT

               Europos Sąjungos oficialusis leidinys

               C 436/38

      2018 m. spalio 15 d. Bendrojo Teismo sprendimas byloje John Mills / EUIPO – Jerome Alexander Consulting (MINERAL MAGIC)

      (Byla T-7/17) (1)

      ((Europos Sąjungos prekių ženklas - Protesto procedūra - Europos Sąjungos prekių ženklo MINERAL MAGIC paraiška - Ankstesnis nacionalinis žodinis prekių ženklas MAGIC MINERALS BY JEROME ALEXANDER - Santykinis atmetimo pagrindas - Reglamento Nr. 207/2009 8 straipsnio 3 dalis (dabar – Reglamento (ES) 2017/1001 8 straipsnio 3 dalis)))
      (2018/C 436/53)
      Proceso kalba: anglų

         Šalys

         Ieškovė: John Mills Ltd (Londonas, Jungtinė Karalystė), atstovaujama QC S. Malynicz

         Atsakovė: Europos Sąjungos intelektinės nuosavybės tarnyba (EUIPO), atstovaujama A. Lukošiūtės ir D. Hanf

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Jerome Alexander Consulting Corp. (Serfsaidas, Florida, Jungtinės Valstijos), atstovaujama solisitorių T. Bamford ir C. Rani

         Dalykas

      Ieškinys dėl 2016 m. spalio 5 d. EUIPO pirmosios apeliacinės tarybos sprendimo (byla R 2087/2015-1), susijusio su protesto procedūra tarp Jerome Alexander Consulting ir John Mills.

         Rezoliucinė dalis

                  1.

                  Panaikinti 2016 m. spalio 5 d. Europos Sąjungos intelektinės nuosavybės tarnybos (EUIPO) pirmosios apeliacinės tarybos sprendimą (byla R 2087/2015-1).

                  2.

                  EUIPO padengia savo ir pusę John Mills Ltd bylinėjimosi išlaidų.

                  3.

                  Jerome Alexander Consulting Corp. padengia savo ir pusę John Mills bylinėjimosi išlaidų.

         (1)  OL C 63, 2017 2 27.


title: Byla C-588/18: 2018 m. rugsėjo 20 d. Audiencia Nacional (Ispanija) pateiktas prašymas priimti prejudicinį sprendimą byloje Federación de Trabajadores Independientes de Comercio (FETICO), Federación Estatal de Servicios, Movilidad y Consumo de la Unión General de Trabajadores (FESMC-UGT), Federación de Servicios de Comisiones Obreras (CC.OO.) / Įmonių grupė DIA S.A. ir Twins Alimentación S.A.

text:
               3.12.2018

               LT

               Europos Sąjungos oficialusis leidinys

               C 436/26

      2018 m. rugsėjo 20 d.Audiencia Nacional (Ispanija) pateiktas prašymas priimti prejudicinį sprendimą byloje Federación de Trabajadores Independientes de Comercio (FETICO), Federación Estatal de Servicios, Movilidad y Consumo de la Unión General de Trabajadores (FESMC-UGT), Federación de Servicios de Comisiones Obreras (CC.OO.) / Įmonių grupė DIA S.A. ir Twins Alimentación S.A.

      (Byla C-588/18)
      (2018/C 436/36)
      Proceso kalba: ispanų

         Prašymą priimti prejudicinį sprendimą pateikęs teismas

         Audiencia Nacional

         Šalys pagrindinėje byloje

         Ieškovės: Federación de Trabajadores Independientes de Comercio (FETICO), Federación Estatal de Servicios, Movilidad y Consumo de la Unión General de Trabajadores (FESMC-UGT), Federación de Servicios de Comisiones Obreras (CC.OO.)

         Atsakovės: Įmonių grupė DIA S.A. ir Twins Alimentación S.A.

         Prejudiciniai klausimai

                  1.

                  Ar 2003 m. lapkričio 4 d. Europos Parlamento ir Tarybos direktyvos 2003/88/EB dėl tam tikrų darbo laiko organizavimo aspektų (1) 5 straipsnį reikia aiškinti taip, kad pagal jį draudžiami nacionalinės teisės aktai, leidžiantys tuo pačiu metu naudotis savaitės poilsio laiku ir mokamomis atostogomis siekiant kitų nei poilsis tikslų?

                  2.

                  Ar 2003 m. lapkričio 4 d. Europos Parlamento ir Tarybos Direktyvos 2003/88/EB dėl tam tikrų darbo laiko organizavimo aspektų 7 straipsnį reikia aiškinti taip, kad pagal jį draudžiami nacionalinės teisės aktai, leidžiantys tuo pačiu metu naudotis kasmetinėmis atostogomis ir mokamomis atostogomis siekiant kitų tikslų nei pailsėti, atsipalaiduoti ir praleisti laisvalaikį?

         (1)  OL L 299, 2003, p. 9; 2004 m. specialusis leidimas lietuvių k., 5 sk., 4 t., p. 381.


title: Byla T-8/17: 2018 m. spalio 17 d. Bendrojo Teismo sprendimas byloje Golden Balls / EUIPO – Les Éditions P. Amaury (GOLDEN BALLS) (Europos Sąjungos prekių ženklas — Protesto procedūra — Žodinio Europos Sąjungos prekių ženklo GOLDEN BALLS paraiška — Ankstesnis žodinis Europos Sąjungos prekių ženklas BALLON D’OR — Santykinis atmetimo pagrindas — Nesąžiningas pasinaudojimas ankstesnio prekių ženklo skiriamuoju požymiu ar geru vardu — Reglamento (EB) Nr. 40/94 8 straipsnio 5 dalis (dabar – Reglamento (ES) 2017/1001 8 straipsnio 5 dalis))

text:
               3.12.2018

               LT

               Europos Sąjungos oficialusis leidinys

               C 436/39

      2018 m. spalio 17 d. Bendrojo Teismo sprendimas byloje Golden Balls / EUIPO – Les Éditions P. Amaury (GOLDEN BALLS)

      (Byla T-8/17) (1)

      ((Europos Sąjungos prekių ženklas - Protesto procedūra - Žodinio Europos Sąjungos prekių ženklo GOLDEN BALLS paraiška - Ankstesnis žodinis Europos Sąjungos prekių ženklas BALLON D’OR - Santykinis atmetimo pagrindas - Nesąžiningas pasinaudojimas ankstesnio prekių ženklo skiriamuoju požymiu ar geru vardu - Reglamento (EB) Nr. 40/94 8 straipsnio 5 dalis (dabar – Reglamento (ES) 2017/1001 8 straipsnio 5 dalis)))
      (2018/C 436/54)
      Proceso kalba: prancūzų

         Šalys

         Ieškovė: Golden Balls Ltd (Londonas, Jungtinė Karalystė), atstovaujama QC M. Edenborough, solisitoriaus M. Hawkins ir advokato T. Dolde

         Atsakovė: Europos Sąjungos intelektinės nuosavybės tarnyba, atstovaujama iš pradžių D. Botis, vėliau S. Pétrequin ir A. Folliard-Monguiral

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Les Éditions P. Amaury (Bulonė-Bijankūras, Prancūzija), atstovaujama advokatų T. de Haan, P. Péters ir M. Laborde

         Dalykas

      Ieškinys dėl 2016 m. rugsėjo 30 d. EUIPO pirmosios apeliacinės tarybos sprendimo (byla R 1962/2015-1), susijusio su protesto procedūra tarp Intra-Presse ir I. Samarawira.

         Rezoliucinė dalis

                  1.

                  Panaikinti 2016 m. rugsėjo 30 d. Europos Sąjungos intelektinės nuosavybės tarnybos (EUIPO) pirmosios apeliacinės tarybos sprendimą (byla R 1962/2015-1) ta dalimi, kuria juo patenkinamas protestas, kiek jis susijęs su šioms prekėmis ir paslaugomis: „lošimo automatai, skirti naudoti su ekranu; moksliniai, navigaciniai, geodeziniai, fotografiniai, kinematografiniai, optiniai, svėrimo, matavimo, signalizacijos, tikrinimo (priežiūros), gelbėjimo ir mokymo aparatai ir prietaisai; elektros praleidimo, perjungimo, transformavimo, akumuliavimo, reguliavimo ir valdymo aparatai ir prietaisai; mokslo prietaisai ir aparatai; prekybos automatai ir monetinių aparatų mechanizmai; kasos aparatai, skaičiavimo mašinos, duomenų dorojimo įrenginiai ir kompiuteriai; gesintuvai; fotografijos ir kinematografijos ir optiniai aparatai ir prietaisai, neįrašyti diskai, duomenų tvarkymo įranga ir kompiuteriai, kompiuterinė įranga, pelės kilimėliai, mobilieji telefonai ir aksesuarai, akiniai nuo saulės“, priklausantys 9 klasei, „kalėdinių eglučių dekoracijos“, priklausančios 28 klasei, ir „teatro veikalų, kaip antai spektaklių ir teatro pjesių, miuziklų kūrimas, muzikinių renginių (koncertų) organizavimas“, priklausantys 41 klasei.

                  2.

                  Atmesti likusią ieškinio dalį.

                  3.

                  Kiekviena šalis padengia savo bylinėjimosi išlaidas.

         (1)  OL C 63, 2017 2 27.


title: Byla C-647/18: 2018 m. spalio 17 d. Okrazhen sad Vidin (Bulgarija) pateiktas prašymas priimti prejudicinį sprendimą byloje Korporativna targovska banka AD (nemokus) / Elit Petrol AD

text:
               17.12.2018

               LT

               Europos Sąjungos oficialusis leidinys

               C 455/25

      2018 m. spalio 17 d.Okrazhen sad Vidin (Bulgarija) pateiktas prašymas priimti prejudicinį sprendimą byloje Korporativna targovska banka AD (nemokus) / Elit Petrol AD

      (Byla C-647/18)
      (2018/C 455/35)
      Proceso kalba: bulgarų

         Prašymą priimti prejudicinį sprendimą pateikęs teismas

         Okrazhen sad Vidin

         Šalys pagrindinėje byloje

         Ieškovas pagrindinėje byloje: Korporativna targovska banka AD (nemokus)

         Atsakovė pagrindinėje byloje: Elit Petrol AD

         Prejudiciniai klausimai

                  1.

                              i)

                              Ar pagal ESS 2 straipsnį saugoma vertybė „teisinė valstybė“ aiškintina taip, kad nacionalinis teisės aktų leidėjas valstybėje narėje leisdamas teisės aktus privalo orientuotis į Europos Sąjungos Teisingumo Teismo jurisprudencijoje ir 2014 m. kovo 11 d. Europos Komisijos komunikate Europos Parlamentui ir Tarybai „Naujos ES priemonės teisinei valstybei stiprinti“ nurodytus ir išplėtotus teisinius principus ir kriterijus, apibūdinančius „teisinę valstybę“?

                              ii)

                              Ar ESS 2 straipsnyje įtvirtinta vertybė „teisinė valstybė“ ir jos pagrindiniai principai – teisėtumas, teisinis saugumas, nepriklausoma ir veiksminga teisminė peržiūra, taip pat atsižvelgiant į pagarbą pagrindinėms teisėms ir lygybę prieš įstatymą – aiškintini taip, kad pagal juos draudžiama priimti nacionalinės teisės nuostatą, kaip antai įtvirtintą Zakon za izmenenie i dopalnenie na zakona za bankovata nesastoyatelnost (Įstatymas dėl Bankų nemokumo įstatymo pakeitimo ir papildymo, toliau – ZIDZBN) pereinamojo laikotarpio ir baigiamųjų nuostatų 5 straipsnyje, pagal kurią išimtinai iš naujo nustatomi socialiniai santykiai, susiję su konkrečiam privatinės teisės subjektui skirtų teisių į užtikrinimo priemones įregistravimu viešuosiuose registruose? Konkrečiu atveju pagal nacionalinės teisės nuostatą registrų įrašai apie nemokiam KTB AD skirtų teisių į užtikrinimo priemones panaikinimą atgaline data paskelbiami negaliojančiais ir taip sukuriamas teisinis nesaugumas, nes dėl to nemokus KTB AD panaikintomis laikytas teises į užtikrinimo priemones pagal įstatymus gali reikšti trečiosioms šalims, nors įsipareigojimai, dėl kurių buvo skirtos šios teisės į užtikrinimo priemones, buvo įvykdyti.

                              iii)

                              Teismui reikalingas išaiškinimas, ar jis gali remtis tiesiogiai ESS 2 straipsniu ir jį tiesiogiai taikyti, kai konstatuoja, jog būdas, kuriuo pagal nacionalinės teisės nuostatą, įtvirtintą ZIDZBN pereinamojo laikotarpio ir baigiamųjų nuostatų 5 straipsnyje, atgaline data iš naujo nustatomos nemokiam KTB AD skirtų teisių į užtikrinimo priemones įregistravimo viešuosiuose registruose teisinės pasekmės, pažeidžia vertybę „teisinė valstybė“ ir pirmiau nurodytus jos pagrindinius principus.

                              iv)

                              Kokius kriterijus ir sąlygas turi taikyti nacionalinis teismas, nagrinėdamas, ar atsižvelgiant į vertybę „teisinė valstybė“, kaip ji suprantama pagal ESS 2 straipsnį, leidžiama priimti nacionalinės teisės nuostatą, kaip antai įtvirtintą ZIDZBN pereinamojo laikotarpio ir baigiamųjų nuostatų 5 straipsnyje?

                              v)

                              Ar SESV 67 straipsnio 1 dalis, pagal kurią Sąjunga sukuria laisvės, saugumo ir teisingumo erdvę, kurioje gerbiamos pagrindinės teisės ir skirtingos valstybių narių teisinės sistemos ir tradicijos, aiškintina taip, kad pagal ją draudžiamos nacionalinės teisės nuostatos, kurios sukuria nesaugumą civilinių ir prekybinių santykių srityje arba nulemia nagrinėjamų teisinių ginčų baigtį?

                  2.

                              i)

                              Teismas siekia išsiaiškinti, ar taikytinos 2015 m. gegužės 20 d. Europos Parlamento ir Tarybos reglamento (ES) 2015/848 dėl nemokumo bylų (1) 7 straipsnio 2 dalies h punkto ir 8 straipsnio nuostatos, aiškinamos kartu su ESS 2 straipsniu, gali būti sistemiškai aiškinamos ir kartu su Chartijos 17 straipsnio 1 dalyje, 20 straipsnyje ir 47 straipsnio antroje pastraipoje įtvirtintomis pagrindinėmis teisėmis.

                              ii)

                              Ar tuo atveju, kai minėtos Sąjungos teisės nuostatos aiškintinos kartu su Chartijoje įtvirtintomis teisėmis, leidžiama šias teises taikyti nemokumo byloje valstybėje narėje ir ar šiomis teisėmis užtikrinama apsauga aiškintina taip, kad pagal ją draudžiama nacionalinės teisės norma, kuria išimtinai ir atgaline data iš naujo nustatomi socialiniai santykiai, susiję su teisės aktų leidėjo konkrečiai nurodytu nemokaus subjekto kreditoriumi?

                              iii)

                              Ar pagal 2015 m. gegužės 20 d. Europos Parlamento ir Tarybos reglamento (ES) 2015/848 dėl nemokumo bylų 7 straipsnio 2 dalies h punktą ir 8 straipsnį, aiškinamus kartu su Chartijos 17 straipsnio 1 dalyje, 20 straipsnyje ir 47 straipsnio antroje pastraipoje įtvirtintomis teisėmis, draudžiama taikyti nacionalinės teisės normą, kuria registrų įrašai apie KTB AD teisių į užtikrinimo priemones panaikinimą atgaline data paskelbiami negaliojančiais, o „atsinaujinančios“ nemokaus KTB AD teisės į užtikrinimo priemones paskelbiamos ех lege galiojančiomis trečiųjų šalių atžvilgiu ir taip pažeidžiamos kitų kreditorių teisės ir pakeičiama reikalavimų tenkinimo tvarka nemokumo byloje?

                              iv)

                              Ar 2015 m. gegužės 20 d. Europos Parlamento ir Tarybos reglamento (ES) 2015/848 dėl nemokumo bylų 7 straipsnio 2 dalies h punktą, aiškinamą kartu su Chartijos 17 straipsnio 1 dalyje, 20 straipsnyje ir 47 straipsnio antroje pastraipoje įtvirtintomis teisėmis, galima aiškinti taip, kad pagal jį draudžiama nemokumo byloje pripažinti teisės aktų leidėjo konkrečiai nurodyto kreditoriaus (KTB AD) reikalavimus iškeliant tam tikrą sąlygą, kai šio kreditoriaus reikalavimai, juos užregistruojant, buvo visiškai išnykę dėl įskaitymo ir tebevyksta teisiniai ginčai dėl įskaitymo nuginčijimo? Ar tuo atveju, kai sąlyga, kurią iškeldamas kreditorius užregistruoja savo reikalavimus nemokumo byloje, yra ta, kad nacionalinis teismas įskaitymus, dėl kurių išnyko reikalavimai, paskelbs negaliojančiais, pagal Chartijos 47 straipsnio antroje pastraipoje įtvirtintą teisę į teisingą bylos nagrinėjimą leidžiama nacionalinės teisės nuostata, kuria atgaline data pakeičiamos galiojančio įskaitymo sąlygos ir taip nulemiama vykstančių teisinių ginčų dėl įskaitymo nuginčijimo, kitaip tariant, dėl reikalavimo pripažinimo nemokumo byloje, baigtis?

                              v)

                              Teismas siekia išsiaiškinti, ar jis gali remtis tiesiogiai 2015 m. gegužės 20 d. Europos Parlamento ir Tarybos reglamento (ES) 2015/848 dėl nemokumo bylų 7 straipsnio 2 dalies h punkto ir 8 straipsnio nuostatomis, aiškinamomis kartu su Chartijos 17 straipsnio 1 dalimi, 20 straipsniu ir 47 straipsnio antra pastraipa, kai jis konstatuoja, jog nacionalinės teisės nuostatos, pagal kurias pripažįstamas KTB AD reikalavimas iškeliant sąlygą ir (arba) kurios nulemia sąlygos, kurią iškeliant užregistruojamas reikalavimas, atsiradimą, prieštarauja Sąjungos teisės nuostatoms.

                  3.

                  Ar Direktyvos 2014/59/ES (2) 77 straipsnis aiškintinas taip, kad pagal jį draudžiamas nacionalinis įstatymas, kuriuo atgaline data pakeičiamos priešpriešinių reikalavimų ir įsipareigojimų įskaitymo su kredito įstaiga, kuriai taikoma gaivinimo arba pertvarkymo procedūra, sąlygos ir taip nulemiama vykstančių teisinių ginčų dėl kredito įstaigai pareikštų priešpriešinių reikalavimų įskaitymų nuginčijimo baigtis?

         (1)  OL L 141, 2015, p. 19.

         (2)  2014 m. gegužės 15 d. Europos Parlamento ir Tarybos direktyva 2014/59/ES, kuria nustatoma kredito įstaigų ir investicinių įmonių gaivinimo ir pertvarkymo sistema ir iš dalies keičiamos Tarybos direktyva 82/891/EEB, direktyvos 2001/24/EB, 2002/47/EB, 2004/25/EB, 2005/56/EB, 2007/36/EB, 2011/35/ES, 2012/30/ES bei 2013/36/ES ir Europos Parlamento ir Tarybos reglamentai (ES) Nr. 1093/2010 bei (ES) Nr. 648/2012 (Tekstas svarbus EEE) (OL L 173, 2014, p. 190).


title: Byla T-633/18: 2018 m. spalio 22 d. pareikštas ieškinys byloje Rose Gesellschaft / EUIPO – Iviton (TON JONES)

text:
               17.12.2018

               LT

               Europos Sąjungos oficialusis leidinys

               C 455/32

      2018 m. spalio 22 d. pareikštas ieškinys byloje Rose Gesellschaft / EUIPO – Iviton (TON JONES)

      (Byla T-633/18)
      (2018/C 455/43)
      Kalba, kuria surašytas ieškinys: vokiečių

         Šalys

         Ieškovė: Rose Gesellschaft mbH (Viena, Austrija), atstovaujama advokato R. Kornfeld

         Atsakovė: Europos Sąjungos intelektinės nuosavybės tarnyba (EUIPO)

         Kita procedūros Apeliacinėje taryboje šalis: Iviton s. r. o. (Prešovas, Slovakija)

         Su procedūra EUIPO susijusi informacija

         Prekių ženklo, dėl kurio kilo ginčas, savininkė: kita procedūros Apeliacinėje taryboje šalis

         Prekių ženklas, dėl kurio kilo ginčas: žodinio Sąjungos prekių ženklo TON JONES paraiška – Registracijos paraiška Nr. 15 109 614

         Procedūra EUIPO: protesto procedūra

         Ginčijamas sprendimas: 2018 m. liepos 12 d. EUIPO antrosios apeliacinės tarybos sprendimas byloje R 2136/2017-2

         Reikalavimai

      Ieškovė Bendrojo Teismo prašo:

                  —

                  panaikinti ginčijamą sprendimą,

                  —

                  įpareigoti Europos Sąjungos intelektinės nuosavybės tarnybą tęsti protesto procedūrą nesivadovaujant taikytu atmetimo pagrindu,

                  —

                  priteisti iš EUIPO bylinėjimosi išlaidas,

                  —

                  bet kuriuo atveju nepriteisti prekių ženklo savininkei bylinėjimosi išlaidų.

         Pagrindas, kuriuo remiamasi

                  —

                  Tarybos reglamento (EB) Nr. 207/2009 15 straipsnio pažeidimas.


title: Byla T-180/15: 2017 m. lapkričio 10 d. Bendrojo Teismo sprendimas byloje Icap ir kt. / Komisija (Konkurencija — Karteliai — Jenos palūkanų normos išvestinių finansinių priemonių sektorius — Sprendimas, kuriuo konstatuojami šeši SESV 101 straipsnio ir EEE susitarimo 53 straipsnio pažeidimai — Manipuliavimas tarpbankinėmis referencinėmis normomis JPY LIBOR ir Euroyen TIBOR — Konkurencijos ribojimas dėl tikslo — Maklerio dalyvavimas darant pažeidimus — „Hibridinė“ susitarimo procedūra — Nekaltumo prezumpcija — Gero administravimo principas — Baudos — Bazinis dydis — Išimtinis koregavimas — Reglamento (EB) Nr. 1/2003 23 straipsnio 2 dalis — Pareiga motyvuoti)

text:
               8.1.2018

               LT

               Europos Sąjungos oficialusis leidinys

               C 5/26

         2017 m. lapkričio 10 d. Bendrojo Teismo sprendimas byloje Icap ir kt. / Komisija

   (Byla T-180/15) (1)

   ((Konkurencija - Karteliai - Jenos palūkanų normos išvestinių finansinių priemonių sektorius - Sprendimas, kuriuo konstatuojami šeši SESV 101 straipsnio ir EEE susitarimo 53 straipsnio pažeidimai - Manipuliavimas tarpbankinėmis referencinėmis normomis JPY LIBOR ir Euroyen TIBOR - Konkurencijos ribojimas dėl tikslo - Maklerio dalyvavimas darant pažeidimus - „Hibridinė“ susitarimo procedūra - Nekaltumo prezumpcija - Gero administravimo principas - Baudos - Bazinis dydis - Išimtinis koregavimas - Reglamento (EB) Nr. 1/2003 23 straipsnio 2 dalis - Pareiga motyvuoti))
   (2018/C 005/35)
   Proceso kalba: anglų

      Šalys

      Ieškovės: Icap plc (Londonas, Jungtinė Karalystė), Icap Management Services Ltd (Londonas), Icap New Zealand Ltd (Velingtonas, Naujoji Zelandija), atstovaujamos advokatų C. Riis-Madsen ir S. Frank

      Atsakovė: Europos Komisija, atstovaujama V. Bottka, B. Mongin ir J. Norris-Usher

      Dalykas

   Pagal SESV 263 straipsnį pateikto prašymo panaikinti 2015 m. vasario 4 d. Komisijos sprendimą C(2015) 432 final dėl procedūros pagal SESV 101 straipsnį ir EEE susitarimo 53 straipsnį (AT.39861 – Jenos palūkanų normos išvestinės finansinės priemonės) arba, nepatenkinus šio prašymo, sumažinti ieškovėms tuo sprendimu skirtas baudas.

      Rezoliucinė dalis

               1.

               Panaikinti 2015 m. vasario 4 d. Europos Komisijos sprendimo C(2015) 432 final dėl procedūros pagal SESV 101 straipsnį ir EEE susitarimo 53 straipsnį (AT.39861 – Jenos palūkanų normos išvestinės finansinės priemonės) 1 straipsnio a punktą, kiek jis susijęs su laikotarpiu nuo 2007 m. rugpjūčio 22 d.

               2.

               Panaikinti Sprendimo C(2015) 432 final 1 straipsnio b punktą.

               3.

               Panaikinti Sprendimo C(2015) 432 final 1 straipsnio d punktą, kiek jis susijęs su laikotarpiu nuo 2010 m. kovo 5 d. iki balandžio 27 d.

               4.

               Panaikinti Sprendimo C(2015) 432 final 1 straipsnio e punktą, kiek jis susijęs su laikotarpiu iki 2010 m. gegužės 18 d.

               5.

               Panaikinti Sprendimo C(2015) 432 final 1 straipsnio f punktą, kiek jis susijęs su laikotarpiu iki 2010 m. gegužės 18 d.

               6.

               Panaikinti Sprendimo C(2015) 432 final 2 straipsnį.

               7.

               Atmesti likusią ieškinio dalį.

               8.

               Icap plc, Icap Management Services Ltd ir Icap New Zealand Ltd padengia vieną ketvirtadalį savo bylinėjimosi išlaidų.

               9.

               Komisija padengia savo bylinėjimosi išlaidas ir iš jos priteisiami trys ketvirtadaliai Icap, Icap Management Services ir Icap New Zealand bylinėjimosi išlaidų.

      (1)  OL C 245, 2015 7 27.


title: Byla T-684/16: 2017 m. lapkričio 17 d. Bendrojo Teismo sprendimas byloje Ciarko / EUIPO – Maan (garų rinktuvas) (Bendrijos dizainas — Registracijos pripažinimo negaliojančia procedūra — Registruotas Bendrijos dizainas, kuris vaizduoja garų rinktuvą — Ankstesnis Bendrijos dizainas — Registracijos pripažinimo negaliojančia pagrindas — Individualių savybių nebuvimas — Informuotas vartotojas — Dizainerio laisvės mastas — Skirtingo bendro įspūdžio nebuvimas — Reglamento (EB) Nr. 6/2002 6 straipsnis ir 25 straipsnio 1 dalies b punktas)

text:
               8.1.2018

               LT

               Europos Sąjungos oficialusis leidinys

               C 5/37

         2017 m. lapkričio 17 d. Bendrojo Teismo sprendimas byloje Ciarko / EUIPO – Maan (garų rinktuvas)

   (Byla T-684/16) (1)

   ((Bendrijos dizainas - Registracijos pripažinimo negaliojančia procedūra - Registruotas Bendrijos dizainas, kuris vaizduoja garų rinktuvą - Ankstesnis Bendrijos dizainas - Registracijos pripažinimo negaliojančia pagrindas - Individualių savybių nebuvimas - Informuotas vartotojas - Dizainerio laisvės mastas - Skirtingo bendro įspūdžio nebuvimas - Reglamento (EB) Nr. 6/2002 6 straipsnis ir 25 straipsnio 1 dalies b punktas))
   (2018/C 005/50)
   Proceso kalba: lenkų

      Šalys

      Ieškovė: Ciarko spółka z ograniczoną odpowiedzialnością sp.k. (Sanok, Lenkija), atstovaujama advokatės M. Żabińska

      Atsakovė: Europos Sąjungos intelektinės nuosavybės tarnyba (EUIPO), atstovaujama D. Walicka

      Kita procedūros EUIPO apeliacinėje taryboje šalis, įstojusi į bylą Bendrajame Teisme: Maan sp. z o.o. (Grójec, Lenkija), atstovaujama advokato M. Rumak

      Dalykas

   Ieškinys dėl 2016 m. liepos 13 d. EUIPO trečiosios apeliacinės tarybos sprendimo (byla R 1212/2015-3), susijusio su registracijos pripažinimo negaliojančia procedūra tarp Maan ir Ciarko spółka z ograniczoną odpowiedzialnością.

      Rezoliucinė dalis

               1.

               Atmesti ieškinį.

               2.

               Ciarko spółka z ograniczoną odpowiedzialnością sp.k. padengia savo bylinėjimosi išlaidas ir iš jos priteisiamos Europos Sąjungos intelektinės nuosavybės tarnybos (EUIPO) patirtos bylinėjimosi išlaidos.

               3.

               Maan sp. z o.o. padengia savo bylinėjimosi išlaidas.

      (1)  OL C 410, 2016 11 7.


title: Byla T-701/17: 2017 m. spalio 5 d. pareikštas ieškinys byloje OCU / BPV

text:
               8.1.2018

               LT

               Europos Sąjungos oficialusis leidinys

               C 5/48

         2017 m. spalio 5 d. pareikštas ieškinys byloje OCU / BPV

   (Byla T-701/17)
   (2018/C 005/66)
   Proceso kalba: ispanų

      Šalys

      Ieškovė: Organización de Consumidores y Usuarios (OCU) (Madridas, Ispanija), atstovaujama advokatų E. Martínez Martínez, ir C. López-Mélida de Ramón

      Atsakovė: Bendra pertvarkymo valdyba

      Reikalavimai

   Ieškovė Bendrojo Teismo prašo:

               —

               panaikinti 2017 m. birželio 7 d. Bendros pertvarkymo valdybos sprendimą (SRB/EES/2017/08) ir nepriklausomo eksperto vertinimą, kuriuo grindžiamas šis sprendimas pagal Reglamento 806/2014 20 straipsnio 15 dalį;

               —

               pripažinti, kad Reglamento Nr. 806/2014 15, 18 ir 29 straipsniai yra neteisėti ir netaikytini;

               —

               priteisti iš Bendros pertvarkymo valdybos bylinėjimosi išlaidas.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tokie patys, kaip nurodyti byloje T-478/17, Mutualidad de la Abogacía ir Hermandad Nacional de Arquitectos Superiores y Químicos / Bendra pertvarkymo valdyba, byloje T-481/17, Fundación Tatiana Pérez de Guzmán y Bueno ir SFL / Bendra pertvarkymo valdyba, byloje T-482/17, Comercial Vascongada Recalde / Komisija ir Bendra pertvarkymo valdyba, byloje T-483/17, García Suárez ir kt. / Komisija ir Bendra pertvarkymo valdyba, byloje T-484/17, Fidesban ir kt. / Bendra pertvarkymo valdyba, byloje T-497/17, Sánchez del Valle ir Calatrava Real State 2015 / Komisija ir Bendra pertvarkymo valdyba ir byloje T-498/17, Pablo Álvarez de Linera Granda / Komisija ir Bendra pertvarkymo valdyba.


title: Byla C-423/16 P: 2017 m. lapkričio 9 d. Teisingumo Teismo (pirmoji kolegija) sprendimas byloje HX / Europos Sąjungos Taryba (Apeliacinis skundas — Bendra užsienio ir saugumo politika — Ribojamosios priemonės Sirijos Arabų Respublikai — Ribojamosios priemonės sprendimo priede nurodytam asmeniui — Šio sprendimo galiojimo pratęsimas per procesą Europos Sąjungos Bendrajame Teisme — Pareiškimas dėl ieškinio patikslinimo, pateiktas žodinio bylos nagrinėjimo metu, o ne atskiru dokumentu — Bendrojo Teismo procedūros reglamento 86 straipsnis — Versija bulgarų kalba — Bendrojo Teismo sprendimas pripažinti negaliojančiu pirminį sprendimą, kuriuo suinteresuotasis asmuo buvo įtrauktas į asmenų, kuriems taikomos ribojamosios priemonės, sąrašą — Pasibaigęs sprendimo dėl pratęsimo galiojimas — Išlikęs pareiškimo dėl ieškinio patikslinimo dalykas)

text:
               8.1.2018

               LT

               Europos Sąjungos oficialusis leidinys

               C 5/11

         2017 m. lapkričio 9 d. Teisingumo Teismo (pirmoji kolegija) sprendimas byloje HX / Europos Sąjungos Taryba

   (Byla C-423/16 P) (1)

   ((Apeliacinis skundas - Bendra užsienio ir saugumo politika - Ribojamosios priemonės Sirijos Arabų Respublikai - Ribojamosios priemonės sprendimo priede nurodytam asmeniui - Šio sprendimo galiojimo pratęsimas per procesą Europos Sąjungos Bendrajame Teisme - Pareiškimas dėl ieškinio patikslinimo, pateiktas žodinio bylos nagrinėjimo metu, o ne atskiru dokumentu - Bendrojo Teismo procedūros reglamento 86 straipsnis - Versija bulgarų kalba - Bendrojo Teismo sprendimas pripažinti negaliojančiu pirminį sprendimą, kuriuo suinteresuotasis asmuo buvo įtrauktas į asmenų, kuriems taikomos ribojamosios priemonės, sąrašą - Pasibaigęs sprendimo dėl pratęsimo galiojimas - Išlikęs pareiškimo dėl ieškinio patikslinimo dalykas))
   (2018/C 005/14)
   Proceso kalba: bulgarų

      Šalys

      Apeliantas: HX, atstovaujamas advokato S. Koev

      Kita proceso šalis: Europos Sąjungos Taryba, atstovaujama I. Gurov ir S. Kyriakopoulou

      Rezoliucinė dalis

               1.

               Panaikinti 2016 m. birželio 2 d. Europos Sąjungos Bendrojo Teismo sprendimo HX / Taryba (T-723/14, EU:T:2016:332) rezoliucinės dalies 2 punktą.

               2.

               Nebėra pagrindo priimti sprendimą dėl pareiškimo patikslinti HX Europos Sąjungos Bendrajame Teisme pareikštą ieškinį.

               3.

               Priteisti iš Europos Sąjungos Tarybos jos pačios ir HX bylinėjimosi išlaidas, patirtas pirmojoje ir apeliacinėje instancijose.

      (1)  OL C 350, 2016 9 26.


title: Byla T-381/17: 2017 m. gruodžio 7 d. Bendrojo Teismo nutartis byloje Acsen / Parlamentas ir Taryba (Ieškinys dėl panaikinimo — Direktyva 2011/35/ES — Akcinių bendrovių jungimas — Jungimo negaliojimas — Skirtumo tarp jungimo absoliutaus negaliojimo ir santykinio negaliojimo nebuvimas — Ieškinio pareiškimo terminas — Vėlavimas — Akivaizdus nepriimtinumas)

text:
               5.2.2018

               LT

               Europos Sąjungos oficialusis leidinys

               C 42/27

         2017 m. gruodžio 7 d. Bendrojo Teismo nutartis byloje Acsen / Parlamentas ir Taryba

   (Byla T-381/17) (1)

   ((Ieškinys dėl panaikinimo - Direktyva 2011/35/ES - Akcinių bendrovių jungimas - Jungimo negaliojimas - Skirtumo tarp jungimo absoliutaus negaliojimo ir santykinio negaliojimo nebuvimas - Ieškinio pareiškimo terminas - Vėlavimas - Akivaizdus nepriimtinumas))
   (2018/C 042/40)
   Proceso kalba: rumunų

      Šalys

      Ieškovas: Ibram Acsen (Bukareštas, Rumunija), atstovaujamas advokato C. Gagu

      Atsakovai: Europos Parlamentas, atstovaujamas M. Pencheva ir C. Ionescu Dima, ir Europos Sąjungos Taryba, atstovaujama S. Petrova Cerchia ir A. Varnav

      Dalykas

   SESV 263 straipsniu grindžiamas reikalavimas iš dalies panaikinti 2011 m. balandžio 5 d. Europos Parlamento ir Tarybos direktyvos 2011/35/ES dėl akcinių bendrovių jungimo (OL L 110, 2011, p. 1) 22 straipsnio 1 dalies c punktą.

      Rezoliucinė dalis

               1.

               Atmesti ieškinį kaip akivaizdžiai nepriimtiną.

               2.

               Priteisti iš Ibram Acsen bylinėjimosi išlaidas.

      (1)  OL C 269, 2017 8 14.


title: Byla T-669/17: 2017 m. rugsėjo 25 d. pareikštas ieškinys byloje Hernando Avendaño ir kt. / BPV

text:
               5.2.2018

               LT

               Europos Sąjungos oficialusis leidinys

               C 42/28

         2017 m. rugsėjo 25 d. pareikštas ieškinys byloje Hernando Avendaño ir kt. / BPV

   (Byla T-669/17)
   (2018/C 042/41)
   Proceso kalba: ispanų

      Šalys

      Ieškovai: María Hernando Avendaño (Madridas, Ispanija), Ignacio Ruiz-Rivas Hernando (Madridas), Juan Ruiz-Rivas Cuesta (Madridas), Lucía Ruiz-Rivas Cuesta (Madridas), atstovaujami advokatės P. Gabeiras Vázquez

      Atsakovė: Bendra pertvarkymo valdyba

      Reikalavimai

   Ieškovai Bendrojo Teismo prašo:

               —

               priimti ieškinį dėl panaikinimo kartu su pateiktais įrodymais ir atlikti prašomus procesinius veiksmus;

               —

               pripažinti Sprendimą SRB/EES/2017/08 negaliojančiu;

               —

               priteisti padarytos žalos atlyginimą.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tokie patys, kaip nurodyti byloje T-478/17, Mutualidad de la Abogacía ir Hermandad Nacional de Arquitectos Superiores y Químicos / Bendra pertvarkymo valdyba, byloje T-481/17, Fundación Tatiana Pérez de Guzmán y Bueno ir SFL / Bendra pertvarkymo valdyba, byloje T-482/17, Comercial Vascongada Recalde / Komisija ir Bendra pertvarkymo valdyba, byloje T-483/17, García Suárez ir kt. / Komisija ir Bendra pertvarkymo valdyba, byloje T-484/17, Fidesban ir kt. / Bendra pertvarkymo valdyba, byloje T-497/17, Sánchez del Valle ir Calatrava Real State 2015 / Komisija ir Bendra pertvarkymo valdyba ir byloje T-498/17, Pablo Álvarez de Linera Granda / Komisija ir Bendra pertvarkymo valdyba.


title: Byla T-735/17: 2017 m. spalio 31 d. pareikštas ieškinys byloje Asociación de Usuarios de Bancos, Cajas y Seguros de España / BPV

text:
               5.2.2018

               LT

               Europos Sąjungos oficialusis leidinys

               C 42/28

         2017 m. spalio 31 d. pareikštas ieškinys byloje Asociación de Usuarios de Bancos, Cajas y Seguros de España / BPV

   (Byla T-735/17)
   (2018/C 042/42)
   Proceso kalba: ispanų

      Šalys

      Ieškovė: Asociación de Usuarios de Bancos, Cajas y Seguros de España (Adicae Consumidores Críticos y Responsables) (Saragosa, Ispanija), atstovaujama advokato J. Llanos Acuña

      Atsakovė: Bendra pertvarkymo valdyba

      Reikalavimai

   Ieškovė Bendrojo Teismo prašo ginčijamą sprendimą pripažinti negaliojančiu ir neveiksmingu.

      Ieškinio pagrindai ir pagrindiniai argumentai

   Šis ieškinys pateiktas dėl 2017 m. birželio 7 d. vykdomosios sudėties Bendros pertvarkymo valdybos sprendimo (SRB/EES/2017/08), kuriuo Banco Popular Español, S.A. Ispanijos padaliniui nustatoma ir pradedama taikyti pertvarkymo schema.
   Ieškinio pagrindai ir pagrindiniai argumentai yra tokie patys, kaip nurodyti byloje T-478/17, Mutualidad de la Abogacía ir Hermandad Nacional de Arquitectos Superiores y Químicos / Bendra pertvarkymo valdyba, byloje T-481/17, Fundación Tatiana Pérez de Guzmán y Bueno ir SFL / Bendra pertvarkymo valdyba, byloje T-482/17, Comercial Vascongada Recalde / Komisija ir Bendra pertvarkymo valdyba, byloje T-483/17, García Suárez ir kt. / Komisija ir Bendra pertvarkymo valdyba, byloje T-484/17, Fidesban ir kt. / Bendra pertvarkymo valdyba, byloje T-497/17, Sánchez del Valle ir Calatrava Real State 2015 / Komisija ir Bendra pertvarkymo valdyba ir byloje T-498/17, Pablo Álvarez de Linera Granda / Komisija ir Bendra pertvarkymo valdyba.


title: Byla T-745/17: 2017 m. lapkričio 14 d. pareikštas ieškinys byloje Kerkosand / Komisija

text:
               5.2.2018

               LT

               Europos Sąjungos oficialusis leidinys

               C 42/29

         2017 m. lapkričio 14 d. pareikštas ieškinys byloje Kerkosand / Komisija

   (Byla T-745/17)
   (2018/C 042/43)
   Proceso kalba: vokiečių

      Šalys

      Ieškovė: Kerkosand spol. s.r.o. (Šajdíkové Humence, Slovakijos Respublika), atstovaujama advokatų A. Rosenfeld ir C. Holtmann

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2017 m. liepos 10 d. Europos Komisijos sprendimą C(2017)5050 final procedūroje dėl valstybės pagalbos SA.38121 (2016/FC) – Slovakijos Respublika „Investment aid to the Slovak glass sand producer NAJPI a.s.“,

               —

               nepatenkinus šio prašymo, panaikinti ieškovės advokatams nusiųstą 2017 m. rugsėjo 9 d. Europos Komisijos informacinį raštą dėl procedūros SA.38121 (2014/CP) „Alleged State aid to Slovak glass sand producer NAJPI a.s.“ ir

               —

               priteisti iš Europos Komisijos bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi dviem pagrindais.

               1.

               Pirmasis ieškinio pagrindas grindžiamas materialinių ir procedūrinių normų, t. y. Reglamento (ES) 2015/1589 (1) 15 straipsnio 1 dalies pirmas sakinio kartu su 4 straipsniu, pažeidimu.
               Ieškovės teigimu, atsakovė mano, kad pagalba atitinka Reglamento (ES) 651/2014 (2) reikalavimus. Tai užkerta kelią atsakovei pradėti pirminio patikrinimo procesą ir priimti sprendimą, kaip tai suprantama pagal Reglamento (ES) 2015/1589 4 straipsnio 2, 3 arba 4 dalis. Tokia pozicija klaidinga, nes atsakovė įgaliota Reglamentu (ES) 651/2014 grindžiamai pagalbai taikyti pirminį patikrinimą. Ilgiau nei pusketvirtų metų trukęs patikrinimo procesas peržengė ribą tarp prima facie nagrinėjimo ir pirminio patikrinimo procedūros. Todėl atsakovė pagal Reglamento (ES) 2015/1589 15 straipsnio 1 dalies pirmą sakinį privalėjo priimti sprendimą, kaip tai suprantama pagal Reglamento (ES) 2015/1589 4 straipsnio 2, 3 arba 4 dalis. Tačiau atsakovė šią pareigą pažeidė, kai atmetė skundą kaip nepagrįstą, bet nekonstatavo, kad sudėties požymius atitinkanti pagalba nekelia jokių abejonių dėl suderinamumo su bendrąja rinka.

               2.

               Antrasis ieškinio pagrindas grindžiamas SESV ir ją įgyvendinant taikytinų normų, t. y. SESV 107 straipsnio 3 dalies a punkto, 109 straipsnio kartu su Reglamento (ES) 651/2014 58 straipsnio 1 dalimi ir SESV 108 straipsnio 2 dalies kartu su Reglamento (ES) 2015/1589 4 straipsnio 4 dalimi, pažeidimu.

                           —

                           Atsakovė mano, kad jos tikrinimo diskrecija, kiek tai susiję su Reglamentu (ES) 651/2014 grindžiama pagalba, apsiriboja šiame reglamente nustatytų išimties taikymo sąlygų patikrinimu. Tokia pozicija klaidinga, nes pagal Sąjungos teismų jurisprudenciją Reglamento (ES) 651/2014 sąlygų laikymasis reiškia tik suderinamumo prezumpcijos viršenybę prieš individualų konkretaus atvejo patikrinimą. Tokiais kaip nagrinėjamas atvejais, kai pagalbai iš pirmo žvilgsnio teiktina ypatinga reikšmė dėl jos poveikio konkurencijai, ši viršenybė netaikoma. Tokiais atvejais atsakovė įgaliota atlikti individualų vertinimą, viršijantį Reglamento (ES) 651/2014 ribas, pagal pirminę teisę ir bendruosius Sąjungos teisės principus. Neįgyvendinusi šios diskrecinės teisės, atsakovė pažeidė SESV 107 straipsnio 3 dalies a punktą.

                           —

                           Be to, atsakovė pažeidė SESV 109 straipsnį kartu su Reglamento (ES) 651/2014 58 straipsnio 1 dalimi, nes šį reglamentą nagrinėjamu atveju taikė atgaline data, nors atitinkamos sąlygos nebuvo įvykdytos. Pagalba yra ad-hoc pagalba didelėms įmonėms. Remiantis Reglamento (ES) 651/2014 6 straipsnio 3 dalies a punktu, tokios pagalbos skatinamajam poveikiui taikomi ypač griežti reikalavimai. Nebuvo įrodyta, kaip reikalaujama, kad Slovakijos institucijos, prieš patvirtindamos atitinkamą pagalbą, įsitikino, jog iš pagalbos gavėjos dokumentų matyti atitiktis šiems reikalavimams.

                           —

                           Galiausiai atsakovė pažeidė SESV 108 straipsnio 2 dalį kartu su Reglamento (ES) 2015/1589 4 straipsnio 4 dalimi, nes nepradėjo formalaus tyrimo proceso. Per ilgiau nei pusketvirtų metų trukusį patikrinimą atsakovė pakankamai ir visapusiškai nepatikrinimo MVĮ statuso, kurį esant ji preziumavo pagalbos gavėjos atžvilgiu. Be to, per pokalbį atsakovė aiškiai nurodė, kad patyrė sunkumų vertindama, ar tai yra pagal pagalbos schemą suteikta pagalba ar ad-hoc pagalba. Atsakovė galėjo palikti šį klausimą neatsakytą tik jeigu būtų pakankamai patikrinusi ir pagrįstai konstatavusi pagalbos gavėjos kaip VMĮ statusą. Tačiau to padaryta nebuvo. Be to, atsakovė tik ginčijamame sprendime pripažino nesuderinamumą pagal Reglamentą (EB) 800/2008 (3), nors ne vienus metus tvirtino priešingai.

      (1)  2015 m. liepos 13 d. Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015, p. 9 ir klaidų ištaisymas OL 186, 2017, p. 17).

      (2)  2014 m. birželio 17 d. Komisijos reglamentas (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL L 187, 2014, p. 1 ir klaidų ištaisymas OL 303, 2015, p. 109).

      (3)  2008 m. rugpjūčio 6 d. Komisijos reglamentas (EB) Nr. 800/2008, skelbiantis tam tikrų rūšių pagalbą suderinama su bendrąja rinka taikant Sutarties 87 ir 88 straipsnius (OL L 214, 2008, p. 3).


title: Byla T-754/17: 2017 m. lapkričio 15 d. pareikštas ieškinys byloje Chambre de commerce et d’industrie métropolitaine Bretagne-ouest (port de Brest) / Komisija

text:
               5.2.2018

               LT

               Europos Sąjungos oficialusis leidinys

               C 42/30

         2017 m. lapkričio 15 d. pareikštas ieškinys byloje Chambre de commerce et d’industrie métropolitaine Bretagne-ouest (port de Brest) / Komisija

   (Byla T-754/17)
   (2018/C 042/44)
   Proceso kalba: prancūzų

      Šalys

      Ieškovė: Chambre de commerce et d’industrie métropolitaine Bretagne-ouest (port de Brest) (Brestas, Prancūzija), atstovaujama advokatų J. Vanden Eynde ir E. Wauters

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               pripažinti skundą priimtinu ir panaikinti Komisijos sprendimą C(2017) 5176 final dėl pagalbos schemos Nr.SA.38398 (2016/C, ex 2015/E), kurią teikė Prancūzija – Uostų apmokestinimas Prancūzijoje;

               —

               pripažinti šį ieškinį priimtinu ir pagrįstu;

               —

               panaikinti Europos Komisijos sprendimą pripažinti valstybės pagalba, nesuderinama su vidaus rinka tai, kad Chambre de commerce et d’industrie métropolitaine Bretagne-ouest ūkinei veiklai netaikomas bendrovių mokestis;

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi trimis pagrindais.

               1.

               Pirmasis ieškinio pagrindas, susijęs su gero administravimo principo pažeidimu, nes ieškinys byloje T-39/17, Chambre de commerce et d’industrie métropolitaine Bretagne-ouest (port de Brest) / Komisija, kurį ieškovė pateikė dėl teisės susipažinti su administracine byla, vis dar nagrinėjamas. Taip pat, kadangi Komisija nustatydama ieškovei pateiktinus kaltinimus rėmėsi esminiais dokumentais, kurių, nepaisant pakartotinų prašymų, jai nepateikė, sprendimas, kuriame analizuojami tokie dokumentai, yra netesėtas.

               2.

               Antrasis ieškinio pagrindas, susijęs su vertinimo klaida kvalifikuojant Bresto uosto pristatytas operacijas. Šį pagrindą sudaro dvi dalys.

                           —

                           Pirma dalis susijusi su tvirtinimu, kad Bresto uosto veikla yra visuotinės svarbos paslaugos. Ieškovė mano, kad šioje situacijoje atsakovė negali ginčyti atleidimo nuo bendrovių mokesčio, nebent įrodytų, kad tai valstybės pagalba, taikoma atvirai konkurencijai veiklai.

                           —

                           Antra subsidiariai nurodyta dalis, pagal kurią, jei uosto veikla nebūtų pripažinta visuotinės svarbos paslaugomis, tai vis dėlto būtų visuotinės ekonominės svarbos paslauga, kuri laikantis Sąjungos taisyklių gali būti subsidijuojama taip pat ir fiskalinėmis priemonėmis. Ieškovė mano, kad tokiu atveju konkurencijos taisyklės netaikomos.

               3.

               Trečiasis ieškinio pagrindas, susijęs su nemotyvavimu ir akivaizdžia vertinimo klaida Komisijai nagrinėjamą priemonę kvalifikuojant kaip valstybės pagalbą. Šį pagrindą sudaro dvi dalys.

                           —

                           Pirmoje dalyje ieškovė nurodo, kad SESV 106 straipsnio 2 dalies taikymo išimtis turi būti derinama su SESV 93 straipsniu, kuriame numatyta, jog valstybės pagalba yra suderinama su Sutartimis, jei ji skirta transporto koordinavimo reikmėms arba jei ji kompensuoja tam tikrus įsipareigojimus, siejamus su viešosios paslaugos sąvoka.

                           —

                           Antra dalis susijusi su akivaizdžia vertinimo klaida ir nepakankamu motyvavimu kalbant apie SESV 107 straipsnio taikymą. Pirma, ginčijamas sprendimas yra nepakankamai motyvuotas, nes jame nepateikiami jokie įrodymai, galintys patvirtinti, kaip nagrinėjama pagalbos schemai daro ar gali daryti poveikį valstybių narių tarpusavio prekybai, kiek tai susiję su Prancūzijos uostais, o konkrečiai, Bresto uostu. Antra, sprendimas yra akivaizdžiai klaidingas, kiek jame priemonė Bresto uostui kvalifikuojama kaip valstybės pagalba, nors sąlyga dėl poveikio prekybai netenkinama.


title: Byla T-779/17: 2017 m. lapkričio 30 d. pareikštas ieškinys byloje United Wineries / EUIPO – Compañía de Vinos Miguel Martín (VIÑA ALARDE)

text:
               5.2.2018

               LT

               Europos Sąjungos oficialusis leidinys

               C 42/31

         2017 m. lapkričio 30 d. pareikštas ieškinys byloje United Wineries / EUIPO – Compañía de Vinos Miguel Martín (VIÑA ALARDE)

   (Byla T-779/17)
   (2018/C 042/45)
   Kalba, kuria surašytas ieškinys: ispanų

      Šalys

      Ieškovė: United Wineries, SA (Seniseras, Ispanija), atstovaujama advokato J. Oria Sousa-Montes

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Compañía de Vinos Miguel Martín, SL (Sigalesas, Ispanija)

      Su procedūra EUIPO susijusi informacija

      Prekių ženklo, dėl kurio kilo ginčas, savininkė: ieškovė

      Prekių ženklas, dėl kurio kilo ginčas: žodinis Europos Sąjungos prekių ženklas VIÑA ALARDE – Registracijos paraiška Nr. 13 390 521

      Procedūra EUIPO: protesto procedūra

      Ginčijamas sprendimas: 2017 m. rugsėjo 25 d. EUIPO penktosios apeliacinės tarybos sprendimas byloje R 281/2017-5

      Reikalavimai

   Ieškovė Bendrojo Teismo prašo:

               —

               pripažinti priimtinu šį ieškinį kartu su priedais,

               —

               panaikinti ginčijamą sprendimą,

               —

               priteisti iš EUIPO bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 42 straipsnio 2 dalies ir 8 straipsnio 1 dalies b punkto pažeidimas.


title: Byla T-781/17: 2017 m. lapkričio 30 d. pareikštas ieškinys byloje Kraftpojkarna / Komisija

text:
               5.2.2018

               LT

               Europos Sąjungos oficialusis leidinys

               C 42/32

         2017 m. lapkričio 30 d. pareikštas ieškinys byloje Kraftpojkarna / Komisija

   (Byla T-781/17)
   (2018/C 042/46)
   Proceso kalba: anglų

      Šalys

      Ieškovė: Kraftpojkarna AB (Vesterosas, Švedija), atstovaujama advokato Y. Melin

      Atsakovė: Europos Komisija

      Reikalavimai

   Ieškovė Bendrojo Teismo prašo:

               1.

               pripažinti negaliojančiomis:

                           —

                           2013 m. gruodžio 2 d. Tarybos įgyvendinimo reglamento (ES) Nr. 1238/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis antidempingo muitas ir laikinojo muito galutinis surinkimas, 3 straipsnio 2 dalį ir

                           —

                           2013 m. gruodžio 2 d. Tarybos įgyvendinimo reglamento (ES) Nr. 1239/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis kompensacinis muitas, 2 straipsnio 2 dalį;

               2.

               panaikinti:

                           —

                           2017 m. rugsėjo 5 d. Komisijos įgyvendinimo reglamento (ES) 2017/1524, kuriuo atšaukiamas dviejų eksportuojančių gamintojų įsipareigojimo priėmimas Įgyvendinimo sprendimu 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui, 2 straipsnį, kiek jis taikomas ieškovei, ir

               3.

               priteisti iš Komisijos ir iš bet kurios kitos šalies, kuriai gali būti leista įstoti į bylą vykstant procesui palaikyti Komisijos reikalavimų, bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi vienu pagrindu.
   Komisija pažeidė 2016 m. birželio 8 d. Europos Parlamento ir Tarybos reglamento (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) 8 straipsnio 1, 9 ir 10 dalis ir 10 straipsnio 5 dalį bei 2016 m. birželio 8 d. Europos Parlamento ir Tarybos reglamento (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (2) 13 straipsnio 1, 9 ir 10 dalis ir 16 straipsnio 5 dalį, kai paskelbė negaliojančiomis sąskaitas faktūras ir tuomet nurodė muitinei rinkti mokesčius, lyg jokia galiojanti sąskaita faktūra nebuvo išduota ir pateikta muitinei tuomet, kai prekes buvo leista pateikti į apyvartą.
   Šis ieškinio pagrindas grindžiamas 2013 m. gruodžio 2 d. Tarybos įgyvendinimo reglamento (ES) Nr. 1238/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis antidempingo muitas ir laikinojo muito galutinis surinkimas (3), 3 straipsnio 2 dalies ir 2013 m. gruodžio 2 d. Tarybos įgyvendinimo reglamento (ES) Nr. 1239/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis kompensacinis muitas (4), 2 straipsnio 2 dalies, kurios suteikia Komisijai teisę pripažinti įmonės sąskaitas faktūras negaliojančiomis, neteisėtumu.

      (1)  OL L 176, 2013, p. 21.

      (2)  OL L 176, 2016, p. 55.

      (3)  OL L 325, 2013, p. 1.

      (4)  OL L 325, 2013, p. 66.


title: Byla T-782/17: 2017 m. lapkričio 30 d. pareikštas ieškinys byloje Wuxi Saijing Solar / Komisija

text:
               5.2.2018

               LT

               Europos Sąjungos oficialusis leidinys

               C 42/33

         2017 m. lapkričio 30 d. pareikštas ieškinys byloje Wuxi Saijing Solar / Komisija

   (Byla T-782/17)
   (2018/C 042/47)
   Proceso kalba: anglų

      Šalys

      Ieškovė: Wuxi Saijing Solar Co. Ltd (Isingas, Kinija), atstovaujama advokato Y. Melin

      Atsakovė: Europos Komisija

      Reikalavimai

   Ieškovė Bendrojo Teismo prašo:

               1.

               pripažinti negaliojančiomis:

                           —

                           2013 m. gruodžio 2 d. Tarybos įgyvendinimo reglamento (ES) Nr. 1238/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis antidempingo muitas ir laikinojo muito galutinis surinkimas, 3 straipsnio 2 dalį ir

                           —

                           2013 m. gruodžio 2 d. Tarybos įgyvendinimo reglamento (ES) Nr. 1239/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis kompensacinis muitas, 2 straipsnio 2 dalį;

               2.

               panaikinti:

                           —

                           2017 m. rugsėjo 5 d. Komisijos įgyvendinimo reglamento (ES) 2017/1524, kuriuo atšaukiamas dviejų eksportuojančių gamintojų įsipareigojimo priėmimas Įgyvendinimo sprendimu 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui, 2 straipsnį, kiek jis taikomas ieškovei, ir

               3.

               priteisti iš Komisijos ir iš bet kurios kitos šalies, kuriai gali būti leista įstoti į bylą vykstant procesui palaikyti Komisijos reikalavimų, bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi vienu pagrindu.
   Komisija pažeidė 2016 m. birželio 8 d. Europos Parlamento ir Tarybos reglamento (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) 8 straipsnio 1, 9 ir 10 dalis ir 10 straipsnio 5 dalį bei 2016 m. birželio 8 d. Europos Parlamento ir Tarybos reglamento (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (2) 13 straipsnio 1, 9 ir 10 dalis ir 16 straipsnio 5 dalį, kai paskelbė negaliojančiomis sąskaitas faktūras ir tuomet nurodė muitinei rinkti mokesčius, lyg jokia galiojanti sąskaita faktūra nebuvo išduota ir pateikta muitinei tuomet, kai prekes buvo leista pateikti į apyvartą.
   Šis ieškinio pagrindas grindžiamas 2013 m. gruodžio 2 d. Tarybos įgyvendinimo reglamento (ES) Nr. 1238/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis antidempingo muitas ir laikinojo muito galutinis surinkimas (3), 3 straipsnio 2 dalies ir 2013 m. gruodžio 2 d. Tarybos įgyvendinimo reglamento (ES) Nr. 1239/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis kompensacinis muitas (4), 2 straipsnio 2 dalies, kurios suteikia Komisijai teisę pripažinti įmonės sąskaitas faktūras negaliojančiomis, neteisėtumu.

      (1)  OL L 176, 2013, p. 21.

      (2)  OL L 176, 2016, p. 55.

      (3)  OL L 325, 2013, p. 1.

      (4)  OL L 325, 2013, p. 66.


title: Byla T-783/17: 2017 m. gruodžio 1 d. pareikštas ieškinys byloje GE Healthcare / Komisija

text:
               5.2.2018

               LT

               Europos Sąjungos oficialusis leidinys

               C 42/34

         2017 m. gruodžio 1 d. pareikštas ieškinys byloje GE Healthcare / Komisija

   (Byla T-783/17)
   (2018/C 042/48)
   Proceso kalba: anglų

      Šalys

      Ieškovė: GE Healthcare A/S (Oslas, Norvegija), atstovaujama baristerio D. Scannell, solisitorių G. Castle ir S. Oryszczuk,

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2017 m. lapkričio 23 d. Europos Komisijos sprendimą C(2017) 7941 final, kuriuo sustabdyti ieškovės leidimai prekiauti „Omniscan“ (INN gadodiamide),

               —

               priteisti iš Komisijos ieškovės teisinio atstovavimo išlaidas ir kitas, su šiuo ieškiniu susijusias išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi penkiais pagrindais.

               1.

               Pirmasis ieškinio pagrindas susijęs su tuo, kad ginčijamu sprendimu pažeidžiamas Direktyvos 2001/83/EB (1) 116 straipsnis.

               2.

               Antrasis ieškinio pagrindas susijęs su tuo, kad ginčijamu sprendimu pažeidžiamas atsargumo principas.

               3.

               Trečiasis ieškinio pagrindas susijęs su tuo, kad ginčijamu sprendimu pažeidžiamas diskriminacijos draudimo principas.

               4.

               Ketvirtasis ieškinio pagrindas susijęs su tuo, kad ginčijamas sprendimas bet kuriuo atveju yra neproporcingas.

               5.

               Penktasis ieškinio pagrindas susijęs su tuo, kad ginčijamu sprendimu pažeidžiamas bendrasis gero administravimo principas.

      (1)  2001 m. lapkričio 6 d. Europos Parlamento ir Tarybos direktyva 2001/83/EB dėl Bendrijos kodekso, reglamentuojančio žmonėms skirtus vaistus (OL L 311, 2001, p. 67; 2004 m. specialusis leidimas lietuvių k., 13 sk., 27 t., p. 69).


title: Byla T-786/17: 2017 m. gruodžio 4 d. pareikštas ieškinys byloje BTC / Komisija

text:
               5.2.2018

               LT

               Europos Sąjungos oficialusis leidinys

               C 42/35

         2017 m. gruodžio 4 d. pareikštas ieškinys byloje BTC / Komisija

   (Byla T-786/17)
   (2018/C 042/49)
   Proceso kalba: vokiečių

      Šalys

      Ieškovė: BTC GmbH (Bolcanas, Italija), atstovaujama advokatų L. von Lutterotti ir A. Frei

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2017 m. rugsėjo 27 d. Europos Komisijos priemonę Nr. Ares (2017) 4799558 dėl skirtų finansinių lėšų susigrąžinimo, atitinkamą 2017 m. spalio 2 d. debeto avizą Nr. 3241712708 ir 2017 m. spalio 2 d. pranešimą Ares (2017) 4790311, kurie visi 2017 m. spalio 4 d. pristatyti elektroniniu paštu į info@btc-srl.com, taip pat visus kitus (įskaitant nežinomus) teisės aktus, priimtus prieš abu minėtuosius, su jais susiję arba skirti jiems vykdyti;

               —

               nepatenkinus pirmojo reikalavimo, nagrinėjant arbitražinį ieškinį pagal SESV 272 straipsnį ir 2007 m. birželio 29 d. susitarimo dėl dotacijos Nr. C046311 5 straipsnio 2 dalį pripažinti, kad ieškovės neprivalo mokėti sumos, kurios Europos Komisija pareikalavo iš ieškovės 2017 m. spalio 2 d. debeto aviza Nr. 3241712708, todėl ieškovė turi teisę šią sumą pasilikti sau;

               —

               nepatenkinus ir antrojo reikalavimo, vėlgi nagrinėjant arbitražinį ieškinį pagal SESV 272 straipsnį ir 2007 m. birželio 29 d. susitarimo dėl dotacijos Nr. C046311 5 straipsnio 2 dalį ir tik tuo atveju, jei ieškovė Europos Komisijai pagal 2007 m. birželio 29 d. susitarimą dėl dotacijos Nr. C046311 turėtų sumokėti kokią nors sumą, nustatyti ieškovės bet kuriuo atveju mokėtiną sumą, tačiau mažesnę nei Europos Komisija yra nurodžiusi 2017 m. spalio 2 d. debeto avizoje Nr. 3241712708;

               —

               bet kuriuo atveju pagal Procedūros reglamento 134 straipsnį priteisti iš atsakovės bylinėjimosi išlaidas; vadovaujantis Italijos teisingumo ministerijos dekretu Nr. 55/2014 patvirtintais Atlygio už advokatų teikiamas paslaugas dydžiais, bylinėjimosi išlaidos sudaro 30 000 EUR, 15 proc. dydžio fiksuotas išlaidų atlyginimas pagal Italijos teisingumo ministerijos dekreto Nr. 55/2014 15 straipsnį, 4 proc. dydžio įstatyme numatyta įmoka į Advokatūros kasą ir 22 proc. dydžio PVM (jeigu turi būti mokamas); tikslesnis, nuo patirtų sąnaudų priklausantis bylinėjimosi išlaidų dydis bus nurodytas vykstant procesui.

      Ieškinio pagrindai ir pagrindiniai argumentai

   Grįsdama ieškinį ieškovė remiasi septyniais pagrindais.

               1.

               Pirmasis ieškinio pagrindas: ginčijamos priemonės negaliojimas dėl senaties pagal Reglamento (EB, Euratomas) Nr. 2988/95 (1) 3 straipsnio 1 dalies ketvirtą pastraipą.

               2.

               Antrasis ieškinio pagrindas: ginčijamos priemonės negaliojimas dėl SESV 296 straipsnio ir Europos Sąjungos pagrindinių teisių chartijos 41 straipsnio pažeidimo dėl neproporcingai ilgo rengimo laiko priimant priemonę ir minėtą debeto avizą (teisinio tikrumo principo ir protingo bylos išnagrinėjimo termino pažeidimas).

               3.

               Trečiasis ieškinio pagrindas: ginčijamos priemonės negaliojimas dėl SESV 296 straipsnio ir Europos Sąjungos pagrindinių teisių chartijos 41 ir 42 straipsnių pažeidimo dėl klaidingo faktinių aplinkybių nustatymo, nepakankamo ir (arba) prieštaringo priemonės motyvavimo ir teisės susipažinti su dokumentais pažeidimo.

               4.

               Ketvirtasis ieškinio pagrindas: ginčijamos priemonės negaliojimas dėl Reglamento (EB, Euratomas) Nr. 2988/95 2 ir 4 straipsnių, SESV 296 straipsnio ir Europos Sąjungos pagrindinių teisių chartijos 41 straipsnio pažeidimo dėl reikalaujamos grąžinti sumos neproporcingumo, trūkstamo ir (arba) klaidingo faktinių aplinkybių nustatymo ir nepakankamo ir (arba) prieštaringo priemonės motyvavimo.

               5.

               Penktasis ieškinio pagrindas: suma, kurios Komisija iš ieškovės pareikalavo pagal 2017 m. spalio 2 d. debeto avizą Nr. 3241712708, nėra mokėtina, nes Komisija pažeidė sutartinį sąžiningumo principą, faktines aplinkybes nustatė pavėluotai ir nepakankamai, o turimų įrodymų neįvertino arba įvertino juos klaidingai.

               6.

               Šeštasis ieškinio pagrindas: suma, kurios Komisija iš ieškovės pareikalavo pagal 2017 m. spalio 2 d. debeto avizą Nr. 3241712708, nėra mokėtina, nes Komisijos išvados pagal OLAF ataskaitą neatitinka faktų.

               7.

               Septintasis ieškinio pagrindas: suma, kurios Komisija iš ieškovės pareikalavo pagal 2017 m. spalio 2 d. debeto avizą Nr. 3241712708, bet kuriuo atveju yra mokėtina ne tokio dydžio, nes pagal susitarimo dėl dotacijos II priedo 19 straipsnį turi būti grąžinamos tik iš tiesų nepagrįstai gautos sumos, o ne tos, kurios buvo išmokėtos remiantis teisingomis ir sutartį atitinkančiomis sąskaitomis (sąžiningumo ir proporcingumo principų pažeidimas).

      (1)  1995 m. gruodžio 18 d. Tarybos reglamentas (EB, Euratomas) Nr. 2988/95 dėl Europos Bendrijų finansinių interesų apsaugos (OL L 312, 1995, p. 1; 2004 m. specialusis leidimas lietuvių k., 1 sk., 1 t., p. 340).


title: Byla T-789/17: 2017 m. lapkričio 29 d. pareikštas ieškinys byloje TecAlliance / EUIPO – Siemens (TecDocPower)

text:
               5.2.2018

               LT

               Europos Sąjungos oficialusis leidinys

               C 42/36

         2017 m. lapkričio 29 d. pareikštas ieškinys byloje TecAlliance / EUIPO – Siemens (TecDocPower)

   (Byla T-789/17)
   (2018/C 042/50)
   Kalba, kuria surašytas ieškinys: vokiečių

      Šalys

      Ieškovė: TecAlliance GmbH (Ismaningas, Vokietija), atstovaujama advokato P. Engemann

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Siemens AG (Miunchenas, Vokietija)

      Su procedūra EUIPO susijusi informacija

      Prekių ženklo, dėl kurio kilo ginčas, savininkė: kita procedūros Apeliacinėje taryboje šalis

      Prekių ženklas, dėl kurio kilo ginčas: žodinis Sąjungos prekių ženklas „TecDocPower“ – Sąjungos prekių ženklas Nr. 13 402 326

      Procedūra EUIPO: protesto procedūra

      Ginčijamas sprendimas: 2017 m. rugsėjo 14 d. EUIPO pirmosios apeliacinės tarybos sprendimas byloje R 2433/2016-1

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš EUIPO bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 8 straipsnio 1 dalies b punkto ir 47 straipsnio 2 dalies pažeidimas.


title: Byla T-790/17: 2017 m. gruodžio 5 d. pareikštas ieškinys byloje St. Andrews Links / EUIPO (ST ANDREWS)

text:
               5.2.2018

               LT

               Europos Sąjungos oficialusis leidinys

               C 42/37

         2017 m. gruodžio 5 d. pareikštas ieškinys byloje St. Andrews Links / EUIPO (ST ANDREWS)

   (Byla T-790/17)
   (2018/C 042/51)
   Proceso kalba: anglų

      Šalys

      Ieškovė: St. Andrews Links Ltd (Sent Andrusas, Jungtinė Karalystė), atstovaujama advokato B. Hattier

      Atsakovė: Europos Sąjungos intelektinės nuosavybės tarnyba (EUIPO)

      Su procedūra EUIPO susijusi informacija

      Prekių ženklas, dėl kurio kilo ginčas: žodinis Sąjungos prekių ženklas „ST ANDREWS“ – Registracijos paraiška Nr. 9 586 348.

      Ginčijamas sprendimas: 2017 m. spalio 2 d. EUIPO ketvirtosios apeliacinės tarybos sprendimas byloje R 92/2017-4.

      Reikalavimai

   Ieškovė Bendrojo Teismo prašo:

               —

               pripažinti šią apeliaciją pagrįsta,

               —

               panaikinti ginčijamą sprendimą, kiek juo buvo atmesta apeliacija dėl šių 41 kategorijai priskiriamų paslaugų: „Konferencijų, kongresų, renginių, varžybų ir seminarų organizavimas ir vedimas; Klubo paslaugos (pramogos ar mokymai); Internetinio tinklapio, kuriame teikiama informacijos apie konferencijas, kongresus, renginius, varžybas ir seminarus, sukūrimas; Ypatingų renginių planavimas; Kultūros renginių ir kultūrinių ar edukacinių parodų organizavimas; Knygų, elektroninių knygų ir internetinių dienraščių leidyba; Profesinio orientavimo ir informavimo paslaugos (konsultacijos dėl mokymų)“;

               —

               pripažinti pagrįsta Europos Sąjungos prekių ženklo paraišką Nr. 9 586 348 dėl minėtų paslaugų registravimo ir

               —

               priteisti iš EUIPO bylinėjimosi išlaidas, ieškovės patirtas nagrinėjant šią bylą.

      Pagrindas, kuriuo remiamasi

               —

               Apeliacinė taryba klaidingai įvertino Europos Sąjungos prekės ženklo paraiškos Nr. 9 586 348 skiriamąjį požymį dėl tam tikrų 41 kategorijai priskiriamų paslaugų.


title: Byla T-602/16: 2017 m. gruodžio 13 d. Bendrojo Teismo sprendimas byloje CJ / ECDC (Viešoji tarnyba — Sutartininkai — Tarnybinės veiklos vertinimo ataskaita — 2012 m. vertinimo procedūra — Parengimas — Prašymas panaikinti sprendimą, dėl kurio vertinimo ataskaita tapo galutinė)

text:
               5.2.2018

               LT

               Europos Sąjungos oficialusis leidinys

               C 42/19

         2017 m. gruodžio 13 d. Bendrojo Teismo sprendimas byloje CJ / ECDC

   (Byla T-602/16) (1)

   ((Viešoji tarnyba - Sutartininkai - Tarnybinės veiklos vertinimo ataskaita - 2012 m. vertinimo procedūra - Parengimas - Prašymas panaikinti sprendimą, dėl kurio vertinimo ataskaita tapo galutinė))
   (2018/C 042/27)
   Proceso kalba: anglų

      Šalys

      Ieškovas: CJ, atstovaujamas advokato V. Kolias

      Atsakovas: Europos ligų prevencijos ir kontrolės centras (ECDC), atstovaujamas J. Mannheim ir A. Daume, padedamų advokatų D. Waelbroeck ir A. Duron

      Dalykas

   Pagal SESV 270 straipsnį pateiktas prašymas panaikinti 2015 m. rugsėjo 21 d. ECDC apeliacinio vertintojo sprendimą, dėl kurio ieškovo 2011 m. vertinimo ataskaita tapo galutinė, ir prireikus panaikinti 2016 m. balandžio 20 d. ECDC sprendimą atmesti ieškovo skundą dėl šio apeliacinio vertintojo sprendimo.

      Rezoliucinė dalis

               1.

               Atmesti ieškinį.

               2.

               Priteisti iš CJ bylinėjimosi išlaidas.

      (1)  OL C 296, 2016 8 16 (byla iš pradžių užregistruota Europos Sąjungos tarnautojų teisme numeriu F-32/16, o 2016 m. rugsėjo 1 d. perduota Europos Sąjungos Bendrajam Teismui).


title: Byla T-611/16: 2017 m. gruodžio 14 d. Bendrojo Teismo sprendimas byloje Trautmann / EIVT (Viešoji tarnyba — Pareigūnai — Darbo užmokestis — Šeimos išmokos — Mokymosi pašalpa — Pareigūnų tarnybos nuostatų X priedo 15 straipsnis — Taikymo sąlygos — Pareigūnų tarnybos nuostatų VII priedo 3 straipsnio 1 dalis — Reguliarus ir viso krūvio mokamos švietimo įstaigos lankymas — Pareigūnų tarnybos nuostatų 85 straipsnis — Nepagrįstai sumokėtų sumų susigrąžinimas — Pareiga motyvuoti — Teisė būti išklausytam)

text:
               5.2.2018

               LT

               Europos Sąjungos oficialusis leidinys

               C 42/20

         2017 m. gruodžio 14 d. Bendrojo Teismo sprendimas byloje Trautmann / EIVT

   (Byla T-611/16) (1)

   ((Viešoji tarnyba - Pareigūnai - Darbo užmokestis - Šeimos išmokos - Mokymosi pašalpa - Pareigūnų tarnybos nuostatų X priedo 15 straipsnis - Taikymo sąlygos - Pareigūnų tarnybos nuostatų VII priedo 3 straipsnio 1 dalis - Reguliarus ir viso krūvio mokamos švietimo įstaigos lankymas - Pareigūnų tarnybos nuostatų 85 straipsnis - Nepagrįstai sumokėtų sumų susigrąžinimas - Pareiga motyvuoti - Teisė būti išklausytam))
   (2018/C 042/28)
   Proceso kalba: vokiečių

      Šalys

      Ieškovas: Ernst Ulrich Trautmann (Kraainem, Belgija), atstovaujamas advokato M. Meyer

      Atsakovė: Europos išorės veiksmų tarnyba (EIVT), atstovaujama S. Marquardt ir R. Weiss

      Dalykas

   SESV 270 straipsniu grindžiamas prašymas, viena vertus, panaikinti 2015 m. gruodžio 18 d. EIVT paskyrimų tarnybos sprendimą persvarstyti ieškovui priklausančios mokymosi išmokos dydį, 2016 m. sausio 12 d. Išmokų administravimo ir mokėjimų biuro (PMO) sprendimą padengti atskaitant iš atlyginimo ieškovui nepagrįstai išmokėtas sumas ir 2016 m. gegužės 12 d. sprendimą atmesti dėl šių sprendimų pateiktus skundus, ir, kita vertus, nurodyti EIVT sugrąžinti ieškovui anksčiau kaip mokymosi išmoka pervestas sumas.

      Rezoliucinė dalis

               1.

               Atmesti ieškinį.

               2.

               Priteisti iš Ernst Ulrich Trautmann bylinėjimosi išlaidas.

      (1)  OL C 371, 2016 10 10 (byla iš pradžių užregistruota Europos Sąjungos tarnautojų teisme numeriu F-41/16, o 2016 m. rugsėjo 1 d. perduota Europos Sąjungos Bendrajam Teismui).


title: Byla C-401/17 P: 2017 m. birželio 30 d. Double „W“ Enterprises Ltd pateiktas apeliacinis skundas dėl 2017 m. gegužės 15 d. Bendrojo Teismo (šeštoji kolegija) priimto sprendimo byloje T-899/16 Double „W’“Enterprises Ltd / Ispanijos Karalystė

text:
               5.2.2018

               LT

               Europos Sąjungos oficialusis leidinys

               C 42/2

         2017 m. birželio 30 d.Double „W“ Enterprises Ltd pateiktas apeliacinis skundas dėl 2017 m. gegužės 15 d. Bendrojo Teismo (šeštoji kolegija) priimto sprendimo byloje T-899/16 Double „W’“Enterprises Ltd / Ispanijos Karalystė

   (Byla C-401/17 P)
   (2018/C 042/02)
   Proceso kalba: anglų

      Šalys

      Apeliantė: Double „W“ Enterprises Ltd, atstovaujama advokato A. Rubio Crespo

      Kita proceso šalis: Ispanijos Karalystė
   Teisingumo Teismas (dešimtoji kolegija) 2017 m. gruodžio 14 d. nutartimi atmetė apeliacinį skundą kaip nepriimtiną.


title: Byla T-692/16: 2017 m. gruodžio 13 d. Bendrojo Teismo sprendimas byloje CJ / ECDC (Viešoji tarnyba — Sutartininkai — Terminuota darbo sutartis — KTĮS 47 straipsnio b punktas — Sprendimo nutraukti sutartį prieš terminą panaikinimas — SESV 266 straipsnis — Tarnautojų teismo sprendimo vykdymas — Naujo sprendimo dėl sutarties nutraukimo prieš terminą priėmimas — Galiojimas atgaline data)

text:
               5.2.2018

               LT

               Europos Sąjungos oficialusis leidinys

               C 42/21

         2017 m. gruodžio 13 d. Bendrojo Teismo sprendimas byloje CJ / ECDC

   (Byla T-692/16) (1)

   ((Viešoji tarnyba - Sutartininkai - Terminuota darbo sutartis - KTĮS 47 straipsnio b punktas - Sprendimo nutraukti sutartį prieš terminą panaikinimas - SESV 266 straipsnis - Tarnautojų teismo sprendimo vykdymas - Naujo sprendimo dėl sutarties nutraukimo prieš terminą priėmimas - Galiojimas atgaline data))
   (2018/C 042/29)
   Proceso kalba: anglų

      Šalys

      Ieškovas: CJ, atstovaujamas advokato V. Kolias

      Atsakovas: Europos ligų prevencijos ir kontrolės centras (ECDC), atstovaujamas J. Mannheim ir A. Daume, padedamų advokatų D. Waelbroeck ir A. Duron

      Dalykas

   SESV 270 straipsniu grindžiamas prašymas panaikinti, pirma, 2015 m. gruodžio 2 d. ECDC sprendimą nuo 2012 m. balandžio 30 d. atgaline data nutraukti ieškovo sudarytą sutartininko sutartį ir, antra, 2016 m. birželio 27 d. ECDC sprendimą atmesti jo skundą dėl nurodyto sprendimo panaikinti, ir prašymas atlyginti ieškovo patirtą žalą.

      Rezoliucinė dalis

               1.

               Atmesti ieškinį.

               2.

               Priteisti iš CJ bylinėjimosi išlaidas.

      (1)  OL C 441, 2016 11 28.


title: Byla T-791/17: 2017 m. gruodžio 5 d. pareikštas ieškinys byloje St. Andrews Links / EUIPO (ST ANDREWS)

text:
               5.2.2018

               LT

               Europos Sąjungos oficialusis leidinys

               C 42/37

         2017 m. gruodžio 5 d. pareikštas ieškinys byloje St. Andrews Links / EUIPO (ST ANDREWS)

   (Byla T-791/17)
   (2018/C 042/52)
   Proceso kalba: anglų

      Šalys

      Ieškovė: St. Andrews Links Ltd (Sent Andrusas, Jungtinė Karalystė), atstovaujama advokato B. Hattier

      Atsakovė: Europos Sąjungos intelektinės nuosavybės tarnyba (EUIPO)

      Su procedūra EUIPO susijusi informacija

      Prekių ženklas, dėl kurio kilo ginčas: žodinis Sąjungos prekių ženklas „ST ANDREWS“ – Registracijos paraiška Nr. 11 176 773.

      Ginčijamas sprendimas: 2017 m. spalio 2 d. EUIPO ketvirtosios apeliacinės tarybos sprendimas byloje R 93/2017-4.

      Reikalavimai

   Ieškovė Bendrojo Teismo prašo:

               —

               pripažinti šią apeliaciją pagrįsta,

               —

               panaikinti ginčijamą sprendimą, kiek juo buvo atmesta apeliacija dėl šių 41 kategorijai priskiriamų paslaugų: „Konferencijų, kongresų, renginių, varžybų ir seminarų organizavimas ir vedimas; Klubo paslaugos (pramogos ar mokymai); Internetinio tinklapio, kuriame teikiama informacijos apie konferencijas, kongresus, renginius, varžybas ir seminarus, sukūrimas; Ypatingų renginių planavimas; Kultūros renginių ir kultūrinių ar edukacinių parodų organizavimas; Knygų, elektroninių knygų ir internetinių dienraščių leidyba; Profesinio orientavimo ir informavimo paslaugos (konsultacijos dėl mokymų)“,

               —

               pripažinti pagrįsta Europos Sąjungos prekių ženklo paraišką Nr. 11 176 773 dėl minėtų paslaugų registravimo ir

               —

               priteisti iš EUIPO bylinėjimosi išlaidas, ieškovės patirtas nagrinėjant šią bylą.

      Pagrindas, kuriuo remiamasi

               —

               Apeliacinė taryba klaidingai įvertino Europos Sąjungos prekės ženklo paraiškos Nr. 11 176 773 skiriamąjį požymį dėl tam tikrų 41 kategorijai priskiriamų paslaugų.


title: Byla C-468/17 P: 2017 m. rugpjūčio 3 d. Morton’s of Chicago Inc. pateiktas apeliacinis skundas dėl 2017 m. gegužės 15 d. Bendrojo Teismo (šeštoji kolegija) priimto sprendimo byloje T-223/15 Morton’s of Chicago / EUIPO

text:
               5.2.2018

               LT

               Europos Sąjungos oficialusis leidinys

               C 42/2

         2017 m. rugpjūčio 3 d.Morton’s of Chicago Inc. pateiktas apeliacinis skundas dėl 2017 m. gegužės 15 d. Bendrojo Teismo (šeštoji kolegija) priimto sprendimo byloje T-223/15 Morton’s of Chicago / EUIPO

   (Byla C-468/17 P)
   (2018/C 042/03)
   Proceso kalba: anglų

      Šalys

      Apeliantė: Morton’s of Chicago Inc., atstovaujama baristerio J. Moss ir solisitoriaus M. Krause

      Kitos proceso šalys: Europos Sąjungos intelektinės nuosavybės tarnyba, Mortons the Restaurant Ltd

   Teisingumo Teismas (dešimtoji kolegija) 2017 m. gruodžio 13 d. nutartimi atmetė apeliacinį skundą kaip nepriimtiną.


title: Byla T-792/17: 2017 m. gruodžio 5 d. pareikštas ieškinys byloje Man Truck & Bus / EUIPO – Halla Holdings (MANDO)

text:
               5.2.2018

               LT

               Europos Sąjungos oficialusis leidinys

               C 42/38

         2017 m. gruodžio 5 d. pareikštas ieškinys byloje Man Truck & Bus / EUIPO – Halla Holdings (MANDO)

   (Byla T-792/17)
   (2018/C 042/53)
   Kalba, kuria surašytas ieškinys: vokiečių

      Šalys

      Ieškovė: Man Truck & Bus AG (Miunchenas, Vokietija), atstovaujama advokato C. Röhl

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Halla Holdings Corp. (Jonginas, Korėjos Respublika)

      Su procedūra EUIPO susijusi informacija

      Pareiškėja: kita procedūros Apeliacinėje taryboje šalis.

      Prekių ženklas, dėl kurio kilo ginčas: vaizdinis Sąjungos prekių ženklas MANDO – Registracijos paraiška Nr. 11 276 301.

      Procedūra EUIPO: protesto procedūra.

      Ginčijamas sprendimas: 2017 m. rugsėjo 14 d. EUIPO pirmosios apeliacinės tarybos sprendimas byloje R 1677/2016-1.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš EUIPO bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 8 straipsnio 1 dalies b punkto pažeidimas.


title: Byla C-520/17 P: 2017 m. rugpjūčio 30 d. X-cen-tek GmbH & Co. KG pateiktas apeliacinis skundas dėl 2017 m. birželio 28 d. Bendrojo Teismo (pirmoji kolegija) priimto sprendimo byloje T-470/16 X-cen-tek GmbH & Co. KG / Europos Sąjungos intelektinės nuosavybės tarnyba (EUIPO)

text:
               5.2.2018

               LT

               Europos Sąjungos oficialusis leidinys

               C 42/2

         2017 m. rugpjūčio 30 d.X-cen-tek GmbH & Co. KG pateiktas apeliacinis skundas dėl 2017 m. birželio 28 d. Bendrojo Teismo (pirmoji kolegija) priimto sprendimo byloje T-470/16 X-cen-tek GmbH & Co. KG / Europos Sąjungos intelektinės nuosavybės tarnyba (EUIPO)

   (Byla C-520/17 P)
   (2018/C 042/04)
   Proceso kalba: vokiečių

      Šalys

      Apeliantė: X-cen-tek GmbH & Co. KG, atstovaujama advokato H. Hillers

      Kita proceso šalis: Europos Sąjungos intelektinės nuosavybės tarnyba (EUIPO)
   Teisingumo Teismas (septintoji kolegija) 2017 m. lapkričio 30 d. nutartimi atmetė apeliacinį skundą ir nurodė X-cen-tek GmbH & Co. KG padengti savo bylinėjimosi išlaidas.